**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-3535-2/18**

**Podgorica, 27.02.2019.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X, broj UPII 07-30-3535-1/18 od 19.10.2018.godine, izjavljene protiv rješenja Zavoda za zapošljavanje Crne Gore UPI br. 0601-100/60-18 od 28.09.2018.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 4 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017) je na sjednici održanoj dana 02.02.2019. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ Zavod za zapošljavanje Crne Gore je donio rješenje UPI br. 0601-100/60-18 od 28.09.2018.godine po osnovu podnijetog zahtjeva za slobodan pristup informacijama X X od 06.08.2018.godine na način što je odlučeno: “ 1. Djelimično se usvaja zahtjev X X od 06.08.2018.godine, pa mu se omogućava pristup informaciji i to: zapisnike Komisije sa svih održanih sjednica u vezi odlučivanja po javnom pozivu br.02-12196/1 od 13.11.2016.godine; kopije ugovora i odobrenih budžeta za 30 aplikanata, kojima je UO Zavoda na sjednici od 27.12.2016.godine odobrio bespovratna sredstva za finansiranje projekata zapošljavanja lica sa invaliditetom; 2. Pristup informaciji iz stava 1 dispozitiva ovog rješenja ostvariće se kopiranjem informacije Fonda za profesionalnu rehabilitaciju i zapošljavanje lica sa invaliditetom Zavoda i dostavljanjem iste podnosiocu zahtjeva, putem pošte, na adresu; 3. Ograničava se pristup informacijama i to za: posebne obrasce za sve učesnike Konkursa na kojima su članovi Komisije davali svoje ocjene u vezi odlučivanja po javnom pozivu br. 02-12196/1 od 13.11.2016.godine; kompletnu dokumentaciju shodno javnom pozivu br.02-12196/1 od 13.11.2016.godine, za 30 aplikanata, kojima je UO Zavoda na sjednici od 27.12.2016.godine odobrio bespovratna sredstva za finansiranje projekata zapošljavanja lica sa invaliditetom; 4. Troškova postupka nije bilo; 5. Žalba protiv ovog rješenja ne odlaže njegovo izvršenje.“ U obrazloženju rješenja se navodi da je X X iz Berana podnio dana 06.08.2018.godine, zahtjev za slobodan pristup informacijama, kojim je tražen pristup informaciji: zapisnike Komisije sa svih održanih sjednica u vezi odlučivanja po javnom pozivu br.02-12196/1 od 13.11.2016.godine; posebne obrasce za sve učesnike Konkursa na kojima su članovi Komisije davali svoje ocjene u vezi odlučivanja po javnom pozivu br.02-12196/1 od 13.11.2016.godine; kompletnu dokumentaciju (shodno javnom pozivu br.02-12196/1 od 13.11.2016 godine) za 30 aplikanata, kojima je UO Zavoda na sjednici od 27.12.2016.godine odobrio bespovratna sredstva za finansiranje projekata zapošljavanja lica sa invaliditetom; kopije Ugovora i odobrenih budžeta za 30 aplikanata, kojima je UO Zavoda na sjednici od 27.12.2016.godine odobrio bespovratna sredstva za finansiranje projekata zapošljavanja lica sa invaliditetom. Agencija za zaštitu ličnih podataka i slobodan pristup informacijama dana 20.09.2018.godine, proslijedila je Zavodu žalbu zbog „ćutanja uprave", koju je imenovani uložio. Prvostepeni organ nije donio rješenje u zakonu predviđenom roku iz razloga što je imenovani odjednom podnio više zahtjeva, a postupanje po istima zahtijevalo je ogromno vrijeme i rad više izvršilaca. Shodno članu 125 Zupa prvostepeni organ donosi rješenje. U postupku po zahtjevu ovaj organ je našao da se predmetna informacija iz tačke 1 dispozitiva nalazi u njegovom posjedu, čime su se stekli usiovi za primjenu člana 30 Zakona o slobodnom pristupu informacijama, da se podnosiocu zahtjeva dozvoli pristup informaciji. Postupajući u skladu sa članom 13 i 21 tačka 3 Zakona o slobodnom pristupu informacijama, Zavod za zapošljavanje Crne Gore dostavlja informaciju iz tačke 1 dispozitiva rješenja, na adresu putem pošte. U postupku po zahtjevu iz tačke 3 dispozitiva rješenja, ovaj organ je utvrdio da posjeduje tražene informacije, ali s obzirom da sadrži informacije koje se odnose na zaštitu od nezaposlenosti, radi čije zaštite je članom 14 tačka 1 alineja 2 Zakona o slobodnom pristupu informacijama, propisana mogućnost ograničenja pristupa informacijama. Odredbom člana 16 stav 2 navedenog zakona propisano je da se za informacije iz člana 14 tačka 1 alineja 1 i 2 ne vrši test štetnosti. Pravilnikom o postupku i metodologiji za finansiranje grant šema ( “SI.list CG” br.28/14 i 16/16) u članu 2 propisano je da se grant šemom dodjeljuju sredstva Fonda za profesionalnu rehabilitaciju i zapošljavanje lica sa invaliditetom za finansiranje projekata, pravnim i fizičkim licima koji doprinose unapređenju profesionalne rehabilitacije i zapošljavanju lica sa invaliditetom. Osim toga, sitem dodjele sredstava je tako koncipiran da postoji konkurencija između podnosilaca prijava. Svaka prijava predstavlja projektnu ideju za sebe. Omogućavanjem neposrednog uvida u projektnu dokumentaciju, stvara se mogućnost za eventualnu zloupotrebu onoga što je napisano u projektu za ostvarivanje dobiti na način što se tuđom idejom ili korišćenjem djelova prijave koje imaju na uvid, aplicirati na nove javne pozive ili eventualno ostvariti pravo na dobijanje sredstava iz drugih fondova. Pisanje projektnih ideja zahtijeva veliki stepen kreativnosti i znanja, tako da onemogućavanje pristupa informacijama štiti se konkurencija i poslovna tajna u vezi sa pravom intelektualne svojine. Takođe iz istih razloga, tj.zbog zaštite od nezaposlenosti ovaj organ cijeni da treba ograničiti i davanje ocjene Komisije u vezi odlučivanja pojavnom pozivu br.02-12196/1 od 13.11.2016 godine. Odredbom člana 36 Zakona o slobodnom pristupu informacijama regulisano je da žalba na rješenje kojim se dozvoljava pristup informaciji ne odlaže izvršenje rješenja. Članom 116 Zakona o upravnom postupku propisano je da kad je upravni postupak pokrenut na zahtjev stranke, javnopravni organ zahtjev može usvojiti u cjelosti ili djelimično, odnosno odbiti.

Žalilac blagovremeno izjavljuje žalbu zbog povrede pravila postupka. Dana 06.08.2018.godine upućen je zahtjev za pristup informacijama i od institucije Zavod za zaposljavnje Crne Gore, zatražena akta koja sadrže sljedeće informacije: 1. Zapisnike Komisije sa svih održanih sjednica u vezi odlučivanja po javnom pozivu br. 02-12196/1 od 13.11.2016.godine; 2. Posebne obrasce za sve učesnike Konkursa na kojima su članovi Komisije davali svoje ocjene u vezi odlučivanja pojavnom pozivu br. 02-12196/1 od 13.11.2016.godine; 3. Kompletnu dokumentaciju (shodno javnom pozivu br. 02-12196/1 od 13.11.2016.godine) za 30 aplikanata, kojima je UO Zavoda na sjednici od 27.12.2016.godine odobrio bespovratna sredstava za finansiranje projekata zapošljavanja lica sa invaliditetom; 4. Kopije Ugovora i odobrenih budžeta za 30 aplikanata, kojima je UO Zavoda na sjednici od 27.12.2016.godine odobrio bespovratna sredstava za finansiranje projekata zapošljavanja lica sa invaliditetom. Budući da je povodom navedenog zahtjeva, od Zavoda za zapošljavanje Crne Gore žalilac dobio Rješenje (br. 0601- 100/60-18) kojim mu se djelimicno usvaja zahtjev, žalilac izjavljuje žalbu zbog povrede pravila postupka. Prvostepeni organ donosi resenje kojim djelimicno usvaja zahtjev, navodeći da podaci pod tackama 2 i 3 sadrži informacije koje se odnose na zaštitu od nezaposlenosti. Shodno navedenom, žalilac naglašava da se radi o sredstvima koja se dodjeljuju iz javnih fondova, pa se poziva na (član 17 stav 1 i 3) Zakona o slobodnom pristupu informacijama, te predlaže da Agencija za zaštitu ličnih podataka sprovede postupak i naloži donošenje rješenja po zahtjevu za slobodan pristup informacijama (tačke 2 i 3) i omogući uvid u podatke shodno načinu na koji je traženo.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 126 stav 4 Zakona o upravnom postupku propisuje da će drugostepeni organ odbiti žalbu kad utvrdi da je prvostepeni postupak pravilno sproveden i da je rješenje pravilno i na zakonu zasnovano, a žalba neosnovana. Savjet Agencije, ispitujući zakonitost osporenog rješenja je utvrdio da je prvostepeni organ pravilno primjenio materijalno pravo. U postupku po zahtjevu iz tačke 3 dispozitiva rješenja, prvostepeni organ je utvrdio da posjeduje tražene informacije, ali s obzirom da sadrži informacije koje se odnose na zaštitu od nezaposlenosti, radi čije zaštite je članom 14 tačka 1 alineja 2 Zakona o slobodnom pristupu informacijama, propisana mogućnost ograničenja pristupa informacijama. Odredbom člana 16 stav 2 navedenog zakona propisano je da se za informacije iz člana 14 tačka 1 alineja 1 i 2 ne vrši test štetnosti. Prvostepeni organ daje razloge u osporenom rješenju u dijelu kojim odbija zahtjev za slobodan pristup informacijama na način da pisanje projektnih ideja zahtijeva veliki stepen kreativnosti i znanja, tako da onemogućavanje pristupa informacijama štiti se konkurencija i poslovna tajna u vezi sa pravom intelektualne svojine. Zbog zaštite od nezaposlenosti prvostepeni organ cijeni da treba ograničiti i davanje ocjene Komisije u vezi odlučivanja pojavnom pozivu br.02-12196/1 od 13.11.2016 godine. Savjet Agencije nalazi u postupku preispitivanja zakonitosti osporenog rješenja da istim nijesu povrijeđene odredbe Zakona o upravnom postupku niti odredbe Zakona o slobodnom pristupu informacijama na štetu podnosica žalbe. Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 126 stav 4 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**