**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-2191-2/18**

**Podgorica, 11.03.2019.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi NVO Mans br.18/ 121466-121469 od 08.05.2018.godine izjavljene zbog poništaja rješenja Investiciono razvojnog fonda Crne Gore AD broj: 05-16017-2457-18/2 od 17.04.2018.godine, kojeg zastupa Veselin Radulović advokat iz Podgorice, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 7 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 04.10.2015, 040/16 od 07.08.2016, 037/17 od 14.06.2017) je na sjednici održanoj dana 11.06.2018.godine donio:

**R J E Š E NJ E**

Usvaja se žalba.

Poništava se rješenje Investiciono razvojnog fonda Crne Gore AD broj: 05-16017-2457-18/2 od 17.04.2018.godine.

Predmet se dostavlja prvostepenom organu na ponovni postupak i odlučivanje.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama NVO Mans br. 18/121466-121469 od 04.04.2018.godine, u kojem se navodi: „Odbija se Zahtjev za pristup informacijama po zahtjevu Mreže za afirmaciju nevladinog sektora - "MANS" iz Podgorice, br. 18/121466-121469 od 04.04.2018. godine.“ U obrazloženju rješenja se navodi da se Mreža za afirmaciju nevladinog sektora - MANS iz Podgorice obratila zahtjevom br. 18/121466-121469 dana 04.04.2018. godine, putem e-maila, kojim se traže kopije: svih odluka o odobrenju kredita koje je Investiciono razvojni fond donio u periodu od 14. marta 2018. godine do 04. aprila 2018. godine; svih odluka o otkupu potraživanja koje je Investiciono razvojni fond donio u periodu od 14. marta 2018. godine do 04. aprila 2018. godine; informacije o ukupnom iznosu odobrenih kredita (broj kredita i ukupna suma) koje je Investiciono razvojni fond odobrio u periodu od 01. februara 2018. godine do 01. marta 2018. godine; informacije o ukupnom iznosu odobrenih kredita (broj kredita i ukupna suma) koje je Investiciono razvojni fond odobrio u periodu od 01. marta 2018. godine do 01. aprila 2018. godine. U postupku po predmetnom zahtjevu, rješavajući u dijelu koji se odnosi na dostavljanje odluka o odobrenju kredita koje je Odbor direktora Investiciono razvojnog fonda donio u traženom periodu, Fond je isti odbio iz razloga jer se podaci o odobrenim kreditima javno objavljuju i dostupni su na internet stranici Fonda - [www.irfcg.me](http://www.irfcg.me). meni "REALIZOVANI KREDITI", u dokumentu PDF formata pod nazivom "Odobreni krediti IRF-a u 2018. godini". Na navedenoj internet adresi, mogu se naći podaci traženi u predmetnom zahtjevu, a naročito broj odobrenih kredita, lica kojima su odobreni krediti, odobrene iznose kredita, svrha za šta su krediti odobreni, kao i prebivališta-sjedišta korisnika kredita. Ostali podaci iz odluka o odobrenim kreditima, čine sastavni dio ugovora o kreditu, i shodno Statutu i Pravilniku o poslovnoj tajni Investiciono-razvojnog fonda Cme Gore A.D. predstavljaju poslovnu tajnu. Takođe, rješavajući u dijelu koji se odnosi dostavljanje svih odluka o otkupu potraživanja, Investiciono- razvojni fond Cme Gore A.D. je našao da sve podatke, vezano za firme čija su potraživanja otkupljena sa iznosima limita za otkup potraživanja, javno objavljuje i isti su dostupni na internet stranici Fonda - [www.irfcg.me](http://www.irfcg.me). meni "KREDITIRANJE - LIKVIDNOST - PROGRAM OTKUPA POTRAŽIVANJA FAKTORING 2018", u dokumentu PDF formata pod nazivom "Korisnici faktoringa", zbog čega se zahtjev u ovom dijelu odbija. Zaključeni ugovori o faktoringu zajedno sa svom pratećom dokumentacijom usmjerenom za njihovu realizaciju shodno Statuta i Pravilniku o poslovnoj tajni Investiciono-razvojnog fonda Cme Gore A.D. predstavljaju poslovnu tajnu. Što se tiče, dostavljanja informacija o ukupnom iznosu odobrenih kredita Fonda (broj kredita i ukupna suma) u periodu od 01.02 do 01.03.2018. godine, odnosno od 01.03. do 01.04.2018. godine, Fond predmetni zahtjev i u ovom dijelu odbija. Kao što je naprijed istaknuto podnosilac zahtjeva tražene informacije i podatke koji se odnose na broj odobrenih kredita i ukupno odobrenu sumu kredita može naći na navedenoj internet stranici Fonda - [www.irfcg.me](http://www.irfcg.me), meni "REALIZOVANI KREDITI", u dokumentu PDF formata pod nazivom "Odobreni krediti IRF-a u 2018. godini". Na osnovu izloženog odlučeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da se rješenje pobija zbog nepotpuno i nepravilno utvrđenog činjeničnog stanja i povrede pravila postupka. U bitnom se navodi da je dana 04.04.2018. godine podnesen zahtjev za slobodan pristup informacijama kojim je od Investiciono razvojnog fonda Crne Gore AD zatražena kopija: svih odluka o odobrenju kredita koje je Investiciono razvojni fond donio u periodu od 14. marta 2018. godine do 04. aprila 2018.godine; svih odluka o otkupu potraživanja koje je Investiciono razvojni fond donio u periodu od 14. marta 2018. godine do 04. aprila 2018.godine; informacije o ukupnom iznosu odobrenih kredita (broj kredita i ukupna suma) koje je Investiciono razvojni fond odobrio u periodu od 01. februara 2018. godine do 01. marta 2018.godine; informacije o ukupnom iznosu odobrenih kredita (broj kredita i ukupna suma) koje je Investiciono razvojni fond odobrio u periodu od 01. marta 2018. godine do 01. aprila 2018. godine. Dana 19. aprila 2018. godine Investiciono - razvojni fond Crne Gore AD dostavlja rješenje broj: 05- 16017-2457-18/2 od 17. aprila 2018. godine kojim odbija zahtjev. U obrazloženju osporenog rješenja u odnosu na odluke o odobrenju kredita ovaj organ navodi da su oni javno objavljeni na internet stranici Fonda - www. irfcg.me, u meniju “REALIZOVANI KREDITI”, u dokumentu pdf formata pod nazivom „Odobreni krediti IRF-a u 2017.godini”, kakav stav zauzima i u odnosu na odluke o otkupu potraživanja navodeći da su iste objavljene na istoj internet stranici, u meniju „KREDITIRANJE-LIKVIDNOST-PROGRAM OTKUPA POTRAŽIVANJA FAKTORING 2018” u dokumuntu PDF formata pod nazivom „Korisnici faktoringa”. Dalje navodi da zaključeni ugovori o faktoringu, zajedno sa pratećom dokumentacijom kao i ostali podaci iz odluka o odobrenim kreditima koji čine sastavni dio ugovora o kreditu predstavljaju poslovnu tajnu. Žalilac osporava navode prvostepenog organa koji se odnose na odluke o dodjeli kredita i odluke o otkupu potraživanja, jer isti ne odgovaraju stvarnom činjeničnom stanju. Naime, pretragom navedenog sajta prema uputstvima datim u rješenju žalilac nije mogao pronaći Odluke o dodijeljenim kreditima koje je ovaj organ donio u navedenom periodu, jer se na istima nalazi samo tabela sa podacima o navedenim kreditima, a što nije bio predmet zahtjeva i ne predstavlja relevantnu informaciju u konkretnom slučaju. Iz dokumenta do kog smo došli na navedem način mogu se saznati samo informacije o komitentima, iznosu odobrenog kredita i nazivu projekta, ali i ne sve ostale informacije sadržane u Odluci o odobrenju kredita, pa se zaključuje da je prvostepeni organ pogrešno utvrdio činjenično stanje, poistovjećujući tabelarni prikaz koji sadrži statističke podatke o broju i iznosu kredita sa Odlukama koje su predmet zahtjeva. Takođe, na navedenom sajtu nijesu objavljene odluke o otkupu potraživanja već samo tekst „Program otkupa potraživanja - faktoring 2018“ koji ne sadrži PDF dokument, a što jasno ukazuje na to da nije osnovano upućivanje na javno objavljene informacije jer informacije koje su predmet zahtjeva nijesu javno objavljene. Shodno odredbi člana 26 stav 1 Zakona o slobodnom pristupu informacijama, organ vlasti nije dužan da omogući pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Prema stavu 2 ovog člana: “U slučaju iz stava 1 ovo člana organ vlasti dužan je da, u roku od pet dana od dana podnošenja zahtjeva, u pisanoj formi obavijesti podnosioca zahtjeva o tome gdje je i kada tražena informacija javno objavljena.” Shodno tome, a kako nas prvostepeni organ upućuje na informaciju koja ne zadovoljava sadržinu traženih informacija, žalilac ukazuje na to da je ovakva odluka prvostepenog organa nezakonita. Takođe, u cilju jedinstvene primjene propisa i stvaranja jedinstvene prakse, žalilac upućuje Agenciju na rješenje Investiciono - razvojnog fonda broj: 05-3512/1 od dana 09.09.2014. godine, kojim je odlučeno o našem zahtjevu broj: 15/72932, a kojim su tražene Odluke o odobrenim kreditima koje je Fond donio u 2014.godini, koje su uredno i dostavljene. Iz ovog odgovora se jasno može zaključiti da prvostepeni organ u svom faktičkom posjedu ima tražene Odluke o dodjeli kredita jer postoji zakonska obaveza ovog organa za donošenje istih. Prema tome, nesporno je da Investiciono - razvojni fond Crne Gore AD u skladu sa svojim nadležnostima, posjeduje tražene Odluke o dodijeljenim kreditima u formi u kojoj je iste ranije dostavljao žaliocu, a što proizilazi i iz tabelarnog prikaza iz koga se vidi koliko Odluka je donijeto, što takođe važi i za Odluke o otkupu potraživanja. Naime, shodno odredbi člana 9 stav 1 tačka 2 Zakona o slobodnom pristupu informacijama informacija u posjedu organa vlasti je faktičko posjedovanje informacije od strane organa vlasti (sopstvene informacije, informacije dostavljene od drugih organa vlasti ili trećih lica), bez obzira na osnov i način sticanja. Član 13 stav 1 ovog Zakona o slobodnom pristupu informacijama propisuje da je organ vlasti dužan da fizičkom i pravnom licu koje traži pristup informaciji omogući pristup informaciji ili njenom dijelu, koju posjeduje, osim u slučajevima predviđenim ovim zakonom. Kako je neporno da se tražene informacije nalaze u posjedu prvostepenog organa, a kako iste nijesu pronađene pretragom navedene internet stranice, žalilac smatra da je prvostepeni organ bio dužan dostaviti ih, a u skladu sa navedenim zakonskim odredbama. Takođe, rješenje je nerazumljivo jer prvostepeni organ navodi da ostali podaci sadržani u odlukama koje su tražene sadrže podatke koji predstavljaju poslovnu tajnu, pa nije jasno da li je razlog ovakvog postupanja zaštita podataka koji se tretiraju kao poslovna tajna, pa je prvostepeni organ procijenio da su objavljeni podaci dovoljni ili je isti pogrešno utvrdio da se objavljeni podaci mogu poistovijetiti sa traženim informacijama, zbog čega je pogrešno donio odluku kakva je data u dispozitivu rješenja. S obzirom da je donošenjem rješenja prvostepenog organa uskraćeno zakonsko pravo na slobodan pristup informacijama na njegovu štetu, u skladu sa navedenim, žalilac blagovremeno izjavljuje žalbu i predlaže da Savjet Agencije za zaštitu ličnih podataka i slobodan pristup informacijama poništi rješenje Investiciono - razvojnog fonda Crne Gore AD broj: 05-16017-2457-18/2 od 17. aprila 2018. godine i meritorno odluči po žalbi, te obaveže prvosptepeni organ da žaliocu naknadi troškove postupka po AT-u.

Postupajući po žalbi Mreže za afirmaciju nevladinog sektora - MANS, br. 18/121466-121469 od 03.05.2018. godine, Investiciono razvojni fond Crne Gore Ad Crne Gore donosi odgovor na žalbu br. 05-16008-2923-18/1 od 08.05.2018.godine. Prije svega ukazuju, da je žalilac predmetnu žalbu izjavio na pogrešno rješenje, tj. na Rješenje br. 05- 16017-2457-18/2 od 17.04.2018.g., a da je Fond postupajući po zahtjevu Mreže za afirmaciju nevladinog sektora - MANS Podgorica br. 18/121466 - 121469 od 04.04.2018. godine donio Rješenje zavedeno pod brojem 16017-2457-18/1 od 17.04.2018.godine, što žalbu čini nejasnom i nerazumljivom. Takođe, predmetna žalba nije u potpunosti sačinjena u skladu sa odredbama propisa koji je na snazi. Naime, kako u preambuli, tako i obrazloženju predmetne žalbe žalilac se poziva na odredbe Zakona o slobodnom pristupu informacijama (,,S1. list CG“, br. 44/12), zanemarujući činjenicu daje ovaj zakonski akt izmijenjen i dopunjen na osnovu Zakona o izmjenama i dopunama Zakona o slobodnom pristupu informacijama („SI. list CG“, br. 30/17), što predmetnu žalbu čini nezakonitom, nejasnom i nerazumljivom. Da je predmetna žalba nejasna i nerazumljiva govori i to što žalilac u uvodu žalbe istu izjavljuje na cjelokupno rješenje prvostepenog organa, dok se iz obrazloženja istog primjećuje da žalilac osporava navode prvostepenog organa, isključivo u dijelu pobijanog rješenja, koji se odnose na odluke o dodjeli kredita i odluke o otkupu potraživanja. Što se tiče pobijanog rješenja donijetog od strane prvostepenog organa, iz istog se nedvosmisleno vidi da je Fond u potpunosti i pravilno proveo postupak po zahtjevu za pristup informacijama, te pravilno i potpuno utvrdio činjenično stanje u skladu sa zakonom, i uz detaljno obrazloženje, jasno i precizno ukazao na razloge zbog čega se zahtjev za slobodan pristup informacijama MANS-a odbija. S tim u vezi, neosnovanim se čine žalbeni navodi da je Fond povrijedio pravila postupka, odnosno da nije potpuno i pravilno utvrdio činjenično stanje, dok se samo obrazloženje u najvećem dijelu temelji isključivo na suvopamom citiranju odredaba Zakona o slobodnom pristupu informacijama. Donosilac pobijanog rješenja pravilno je primijenio Zakon o slobodnom pristupu informacijama, gdje je u zakonskom roku uputio podnosioca zahtjeva na sajt Investiciono-razvojnog fonda Crne Gore A.D. da preuzme informacije tražene predmetnim zahtjevom, a koje su transparentne i dozvoljene za javnost, jer svi ostali podaci iz traženih odluka predstavljaju poslovnu tajnu Fonda. U postupku po predmetnom zahtjevu, rješavajući u dijelu koji se odnosi na dostavljanje odluka o odobrenju kredita koje je Odbor direktora Investiciono razvojnog fonda donio u traženom periodu, Fond je isti odbio iz razloga jer se podaci o odobrenim kreditima javno objavljuju i dostupni su na internet stranici Fonda - [www.irfce.me](http://www.irfce.me). meni "REALIZOVAN1 KREDITI", u dokumentu PDF formata pod nazivom "Odobreni krediti IRF-a u 2018. godini". Na navedenoj internet adresi, mogu se naći podaci traženi u predmetnom zahtjevu, a naročito broj odobrenih kredita, lica kojima su odobreni krediti, odobrene iznose kredita, svrha za šta su krediti odobreni, kao i prebivališta-sjedišta korisnika kredita. Ostali podaci iz odluka o odobrenim kreditima, čine sastavni dio ugovora o kreditu, i shodno Statutu i Pravilniku o poslovnoj tajni Investiciono-razvojnog fonda Crne Gore A.D. predstavljaju poslovnu tajnu Fonda.Takođe, rješavajući u dijelu koji se odnosi dostavljanje svih odluka o otkupu potraživanja, Investiciono- razvojni fond Crne Gore A.D. je našao da sve podatke, vezano za Firme čija su potraživanja otkupljena sa iznosima limita za otkup potraživanja, javno objavljuje i isti su dostupni na internet stranici Fonda - [www.irfcjj.me](http://www.irfcjj.me). meni "KREDITIRANJE - LIKVIDNOST - PROGRAM OTKUPA POTRAŽIVANJA FAKTORING 2018", u dokumentu PDF formata pod nazivom "Korisnici faktoringa", zbog čega se zahtjev u ovom dijelu odbija. Zaključeni ugovori o faktoringu sa pratećim odlukama o otkupu potraživanja i zajedno sa svom ostalom pratećom dokumentacijom usmjerenom za realizaciju ovih ugovora shodno Statutu i Pravilniku o poslovnoj tajni Investiciono-razvojnog fonda Crne Gore A.D. predstavljaju poslovnu tajnu Fonda. Ovdje naglašavaju da žalilac nije pravilno slijedio instrukcije date u pobijanom rješenju i uputstvo da dođe do traženih informacija, jer se iz predmetne žalbe vidi da uopšte nije otvorio dokument pod nazivom "Korisnici faktoringa", a u kojem se nalaze traženi podaci.Na prednje navedeni način, Investiciono-razvojni fond Crne Gore A.D. je u cjelosti odgovorio zahtjevuMreže za afirmaciju nevladinog sektora - MANS Podgorica br. 18/121466 - 121469 od 04.04.2018.godine. Ovime je u cjelosti ispunjena i odredba člana 26 stav 1 Zakona o slobodnom pristupuinformacijama ("SI. list Crne Gore", br. 44/12 od 09.08.2012 i br. 30/17 od 09.05.2017), gdje se navodi da “ Organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti”. Skreću pažnju da jepodnosiocu žalbe odranije poznato da su traženi podaci javno prezentovani na sajtu Investiciono- razvojnog fonda Crne Gore A.D.. Naime, postupajući i rješavajući po ranijim Zahtjevima za pristupinformacijama NVO MANS iz Podgorice, kojim je takođe traženo dostavljanje određenih odluka o kreditu, Fond je donio odgovarajuća rješenja i podnosioca zahtjeva uputio na navedenu internet stranicu Fonda, gdje se nalaze traženi podaci. Kako su podnosiocu zahtjeva traženi podaci dostupni na internet stranici, šta podnosilac zahtjeva i priznaje u predmetnoj žalbi, time se jasno stavlja do znanja da su razlozi žalbe i navođenje propisa na koji se navodno zasniva predmetna žalba neutemeljeni. Posebno navode, da su na internet stranici navedeni svi bitni elementi iz traženih odluka o odobrenju kredita, odnosno otkupu potraživanja. Takođe, na internet stranici su dostupni podaci o kreditnim uslovima za sve kreditne linije Fonda za 2018. godinu. Shodno Statutu Investiciono-razvojnog fonda Crne Gore A.D. i odredbama Pravilnika o poslovnoi tajni Investiciono-razvojnog fonda Crne Gore A.D. - poslovnom tajnom smatraju se podaci i dokumentacija koja se odnose na poslovanje Fonda, čije bi saopštavanje neovlašćenim licima bilo protivno poslovanju i interesima Fonda. Shodno navedenom Pravilniku ugovori o kreditu i ugovori o faktoringu sa svom pratećom dokumentacijom usmjerenom za njihovu realizaciju a u koju spadam i prateće odluke o odobrenim kreditima i odobrenim otkupima potraživanja predstavljaju poslovnu tajnu CG A.D označenu stepenom tajnosti ,,TAJNO“, pa bi njihovim otkrivanjem mogle nastupiti negativne posljedice za ostvarivanje poslovnih ciljeva IRF CG A.D., radi obavljanja djelatnosti IRF CG A.D. i dovedena u pitanje saradnja sa brojnim domaćim i međunarodnim investitorima i kreditorima. Kako Fond odobrava kredite direktno ili posredstvom banaka, to shodno odredbama Zakona o Investiciono-razvojnom fondu Crne Gore, Fond je dužan da rizike kojima je izložen u svom poslovanju svodi na najmanju mjeru, te da Centralnoj banci Crne Gore dostavlja izvještaje za registar kreditnih zaduženja koji vodi Centralna banka Crne Gore. Shodno odredbama člana 37 Zakona o Centralnoj banci Crne Gore ("SI. list CG", br. 40/10, 46/10, 6/13 i 70/17) Centralna banka Crne Gore uspostavlja i vodi registar kreditnih zaduženja pojedinih lica prema prema kreditnim institucijama i drugim licima utvrđenim zakonom ili propisom Centralne banke CG. Podatke i informacije iz kreditnog registra banke, kreditne institucije i druga lica su dužni da čuvaju kao tajnu, shodno odredbama člana 37 stav 5 i 6 Zakona o Centralnoj banci Crne Gore. Obzirom da su podaci o zaključenim kreditima Investiciono- razvojnog fonda Crne Gore A.D. sastavni dio kreditnog registra Centralne banke Crne Gore to znači da se obaveza čuvanja podataka i informacija iz kreditnog registra Centralne banke Crne Gore odnosi na Investiciono-razvojni fond Crne Gore A.D, jer bi u suprotnom ustupanje i odavanje traženih podataka trećim licima predstavljalo direktno kršenje navedenog zakona. Obzirom na činjenicu da Investiciono-razvojni fond Crne Gore A.D. odobravanje kredita, pored ostalog, vrši i posredstvom banaka i sarađuje sa bankama po ovom osnovu Fond je vezan i za poštovanje odredbi Zakona o bankama. Navedeni Zakon u članovima 84 i 85 tretira i institut bankarske tajne, gdje se pored ostalog bankarskom tajnom smatraju i podaci o klijentu do kojih je banka, odnosno finansijska institucija došla na osnovu pružanja usluga klijentu. Obzirom da ugovori o kreditu zajedno sa odlukama o odobrenim kreditima sadrže povjerljive podatke o klijentima, korisnicima kredita dostavljanjem traženih informacija prekršila bi se obaveza čuvanja bankarske tajne predviđene odredbama Zakona o bankama ("SI. list CG", br. 17/08, 44/10, 40/11 i 73/17), a shodno ovom zakonu bankarska tajna predstavlja poslovnu tajnu. Pored navedenog, U svojoj žalbi, MANS se poziva na član 2 Konvencije Sekretarijata Evrope o pristupu zvaničnim dokumentima, navodeći da zvanični dokumenti predstavljaju svaku informaciju, u bilo kojoj formi , bilo sačinjene ili dostavljene organima vlasti. Međutim, uvidom u član 1 te Konvencije vidimo da,“javna vlast“ označava: „1. vladu i administraciju na nacionalnom, regionalnom i lokalnom nivou; 2. zakonodavnih tela i sudskih vlasti, ukoliko one obavljaju upravne funkcije u skladu sa nacionalnim zakonodavstvom;3. fizička ili pravna lica, ukoliko one vrše upravni organ“. Obzirom da Investiciono-razvojni fond Crne Gore A.D. nije Vlada i administracija, niti spada pod zakonodavnu i sudsku vlast, niti je upravni organ, apsolutno ne vidimo razlog pozivanja na navedenu Konvenciju, gdje je definisano na koje institucije se ista odnose, a šta nije Fond. Takođe, ukazuju na činjenicu da se žalilac poziva na čl. 10 i 11 Uredbe Evropskog parlamenta i Sekretarijata Evrope (regulation (EC) no 1049/2001), kao osnov svoje žalbe. Uvidom u sadržinu predmetne Uredbe, nailaze na sljedeće: 1. Naziv Uredbe je sljedeći: Uredba (EZ) broj 1049/2001 Evropskog parlamenta i Saveta od 30. maja 2001. o pristupu javnosti dokumentima Evropskog parlamenta, Savjeta i Komisije. Iz samog naziva se nedvosmisleno vidi na koga se ova Uredba i odnosi. 2. Tačka 10 Uvoda Uredbe (EZ) broj 1049/2001 kaže: da bi se dostigla veća otvorenost u radu institucija, Evropski parlament, Savjet i Komisija moraju da dozvole pristup ne samo dokumentima koje su sačinile institucije, već i dokumentima koje su primile**.** I iz ovoga se vidi ko su obveznici primjene te Uredbe. 3. I na kraju, a ne najmanje bitno je da se MANS ne poziva na član 1 Uredbe (EZ) broj 1049/2001 koji defmiše namjenu te Uredbe, a koji ad literam navodimo: Namjena ove uredbe je: (a) da na osnovu javnog ili privatnog interesa defmiše principe, uslove i ograničenja koji uređuju pravo pristupa dokumentima Evropskog parlamenta, Savjeta i Komisije (u daljem tekstu: „institucije“) iz člana 255. Ugovora o EZ tako da se obezbedi najširi mogući pristup dokumentima. Ovime, MANS se poziva na pogrešan materijalni propis. Iz ovoga se nedvosmisleno vidi da se podnosilac žalbe poziva na međunarodni akt koji se ne odnosi na Investiciono-razvojni fond Crne Gore A.D. jer on po njima ne predstavlja organ vlasti, odnosno MANS se poziva na Uredbu (EZ) broj 1049/2001 koja reguliše pitanje pristupa zajedničkim organima Unije (Fond nije organ ili institucija Unije), te ovim neosnovano skreće pažnju sa svog inicijalnog zahtjeva i pravnog osnova koji je on postavio u tom zahtjevu. Prvostepeni organ navodi da razloga zbog čega žalilac navodi sve prednje navedene propise i poziva se na iste kad predmetnu žalbu nije izjavio zbog pogrešne primjene materijaliiog prava, već isključivo zbog povrede pravila postupka, odnosno nepotpuno i nepravilno utvrđenog činjeničnog stanja. Žalilac u petitumu žalbe predlaže Savjetu Agencije da meritorno odluči po žalbi. Podsjećaju da je odredbama Zakona o izmjenama i dopunama Zakona o slobodnom pristupu informacijama („SI. list CG“, br. 30/17) ukinuta odredba člana 38 stav 3 “da je Savjet Agencije dužan da meritorno odlučuje po žalbi“, te je i u ovom dijelu žalba neosnovana i nezakonita, odnosno žalilac se pozvao, odnosno svoju žalbu temelji na nepostojećem propisu. Takođe, ukazuju i na činjenicu daje predmetna žalba podnijeta od strane neovlašćenog lica, jer iz priloženog punomoćja proizilazi da je imenovani advokat opunomoćen da ulaže pravne ljekove isključivo pred sudovima u Crnoj Gori, što drugostepeni organ - Savjet Agencije nije. Imajući u vidu prednje navedeno, a posebno uvažavajući činjenicu da tražene informacije predstavljaju poslovnu tajnu, Investiciono-razvojni fond Crne Gore A.D. predlaže da Agencija za zaštitu ličnih podataka i slobodan pristup informacijama , odbije predmetnu žalbu u cjelosti kao neosnovanu.

Nakon razmatranja spisa predmeta, žalbenih navoda i odgovora na žalbu Savjet Agencije nalazi da je žalba osnovana.

Član 126 stav 7 Zakona o upravnom postupku propisuje da ako drugostepeni organ nađe da će nedostatke prvostepenog postupka brže i ekonomičnije otkloniti prvostepeni organ on će svojim rješenjem poništiti prvostepeno rješenje i vratiti predmet prvostepenom organu na ponovni postupak. Savjet Agencije je u postupku preispitivanja zakonitosti osporenog rješenja utvrdio da je prvostepeni organ izvršio povredu pravila postupka i nije pravilno primijenio odredbu člana 26 Zakona o slobodnom pristupu informacijama. Savjet Agencije je cijenio sadržinu predmetnog zahtjeva za slobodan pristup informacijama i utvrdio da je prvostepeni organ u posjedu tražene informacije, te da upućivanje podnosioca zahtjeva za slobodan pristup informacijama na link www.irfcg.me. meni "REALIZOVANI KREDITI i linkwww.irfcg.me. meni "KREDITIRANJE - LIKVIDNOST - PROGRAM OTKUPA POTRAŽIVANJA FAKTORING 2018" nije osnovano. Prvostepeni organ je dužan da u ponovnom postupku u roku od 20 dana od prijema rješenja na osnovu pravilno utvrđenog činjeničnog stanja, će pravilno primjeniti odrebe materijalnog prava i to član 30 Zakona o slobodnom pristupu informacijama.

Na osnovu člana 126 stav 7 Zakona o upravnom postupku je poništeno prvostepeni rješenje, a predmet se zbog prirode upravne stvari dostavlja na ponovni postupak prvostepenom organu.

Budući da je poništen rješenje prvostepenog organa i predmet vraćen na ponovno odlučivanje stoga upravni postupak nije okončan tako da se nijesu stekli uslovi za naknadu troškova postupka shodno članu 94 Zakona o upravnom postupku.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 126 stav 7 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**