**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-3494-2/18**

**Podgorica, 05.03.2019.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X, Fos Media, koga kao punomoćnik zastupa advokat Boris Zvicer, UPII 07-30-3494-1/18 od 11.10.2018.godine, izjavljene povodom povrede pravila postupka-nedonošenja rješenja JZU Dom zdravlja Podgorica, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 4 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017) je na sjednici održanoj dana 02.02.2019. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ JZU Dom zdravlja Podgorica je donio rješenje br. 05/01-11352/1 od 05.10.2018.godine, a po osnovu podnijetog zahtjeva za slobodan pristup informacijama X X, Fos Media br. 05/01-11352 od 02.10.2018.godine.

U žalbi se u bitnom navodi da je žalilac podnio zahtjev za slobodan pristup informacijama JZU Dom zdravlja Podgorica br. 05/01-11352 od 02.10.2018 na koji prvostepeni organ nije dostavio odgovor, te je predloženo je da drugostepeni organ sam riješi predmetnu upravnu stvar, odnosno da prvostepenom organu naloži donošenje rješenja u skladu sa zakonom, te da žaliocu nadoknadi troškove postupka po advokatskoj tarifi..

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 126 stav 4 Zakona o upravnom postupku propisuje da će drugostepeni organ odbiti žalbu kad utvrdi da je prvostepeni postupak pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije je utvrdio da je JZU Dom zdravlja Podgorica postupio po podnijetom zahtjevu i donio rješenje br. 05/01-11352/1 od 05.10.2018.godine, te je uputio X X dopis br. 07-42-10947-3/18 od 29.11.2018.godine, povodom odustanka od žalbe. X X je dana 11.12.2018. godine dostavio akt kojim navodi da ne odustaje od žalbe zbog ćutanja uprave već istu proširuje na predmetni akt - rješenje JZU Dom zdravlja Podgorica br. 05/01-11352/1 od 05.10.2018.godine. Savjet Agencije je, u konkretnom slučaju, ustanovio da ne postoji ćutanje administracije, odnosno da je po podnijetom zahtjevu odlučeno rješenjem JZU Dom zdravlja Podgorica br. 05/01-11352/1 od 05.10.2018.godine, pa je žalbu odbio kao neosnovanu. Savjet Agencije je uvidom u rješenje JZU Dom zdravlja Podgorica br. 05/01-11352/1 od 05.10.2018.godine utvdio da nije izvršena povreda pravila postupka i da je JZU Dom zdravlja Podgorica postupio po zahtjevu za slobodan pristup informacijama i isto dostavio podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 126 stav 4 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**