**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-3134-2/18**

**Podgorica, 27.12.2018.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X UP II 07-30-3134-1/18 od 27.08.2018.godine, izjavljene povodom povrede pravila postupka-nedonošenja rješenja Osnovnog suda Žabljak, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 4 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017) je na sjednici održanoj dana 25.12.2018. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ Osnovni sud Žabljak je donio rješenje SU I-1 br. 30/18 od 01.08.2018.godine a po osnovu podnijetog zahtjeva za slobodan pristup informacijama X X od 10.07.2018.godine.

U žalbi se u bitnom navodi da kako prvostepeni organ nije odlučio po podnesenom zahtjevu i donio rješenje u roku iz čl. 31.Zakona o slobodnom pristupu informacijama žalilac predlaže da Agencija kao drugostepni organ shodno čl.38. Zakona o slobodnom pristupu informacijama donese Rješenje kojim će usvojiti zahtjev i naložiti prvostepenom organu da žaliocu dozvoli uvid i kopiju Zahtjeva o slobodnom pristupu informacijama od 09.09.2013.godine i Odgovora spisi broj Su.I-19br.9/13 od 13.09.2013.godine.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 126 stav 4 Zakona o upravnom postupku propisuje da će drugostepeni organ odbiti žalbu kad utvrdi da je prvostepeni postupak pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je Osnovni sud Žabljak postupio po podnijetom zahtjevu i donio rješenje SU I-1 br. 30/18 od 01.08.2018.godine, te je uputio X X dopis br. 07-42-10882-1/18 od 10.11.2018.godine, povodom odustanka od žalbe. X X u ostavljenom roku od 5 dana nije dostavio traženo izjašnjenje u vezi mogućeg povlačenja izjavljene žalbe zbog povrede pravila postupka Osnovnog suda Žabljak. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno rješenjem SU I-1 br. 30/18 od 01.08.2018.godine Osnovnog suda Žabljak, pa žalbu odbija kao neosnovanu. Savjet Agencije je uvidom u rješenje SU I-1 br. 30/18 od 01.08.2018.godine Osnovnog suda Žabljak utvdio da nije izvršena povreda pravila postupka i da je Osnovni sud Žabljak postupio po zahtjevu za slobodan pristup informacijama i isti akt dostavila podnosiocu zahtjeva. Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 126 stav 4 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**