**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-1733-2/17**

**Podgorica, 04.03.2019.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X br. 39-UPI-007/17-1829/2 od 11.05.2017. godine izjavljene protiv rješenja Ministarstva unutrašnjih poslova Crne Gore broj: UPI - 007/17-1829/3 od 05.05.2017. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12, 30/17) i člana 235 stav 1 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 14.06.2017. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje broj: UPI - 007/17-1829/3 od 05.05.2017. godine, po osnovu podnijetog zahtjeva za slobodan pristup informacijama X X br. UPI-007/17-1829 od 26.04.2017. godine, na način što se navodi: ” Odobrava se pristup informaciji u posjedu Ministarstva unutrašnjih poslova- informacija o zabrani ulaska u Crnu Goru. Odobrenje iz tačke 1 dispozitiva, izvršiće se na način dostavljanjem kopije informacije.” U obrazloženju se navodi da je X X, novinarka Mreže za istraživanje kriminala i korupcije podnijela zahtjev za pristup informaciji - informacija o zabrani ulaska u Crnu Goru, 39 Broj: UPI - 007/17-1829, 26.04.2017.godine. Ističe se da se tražene informacije nalaze u posjedu prvostepenog organa. Dalje se navodi da je razmatrajući zahtjev X X, novinarke Mreže za istraživanje kriminala i korupcije, organ zaključio da je zahtjev opravdan, da se istom treba udovoljiti, te da je na osnovu izloženog, odlučeno kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da predmetnim rešenjem nije u potpunosti odgovoreno na zahtev te da je onemogućeno ostvarivanje prava na slobodan pristup informacijama od javnog značaja.Žalilac u bitnom navodi da je zahtevom za pristup informacijama od javnog značaja tražila ukupan broj državljana Republike Srbije kojima je u poslednjih godinu dana, zabranjen ulazak na teritoriju Crne Gore i njihova imena i prezimena, kao i ukupan broj i njihova imena i prezimena državljana Republike Srbije za kojima je Interpol Crne Gore raspisao međunarodnu poternicu. Navodi se da je prvostepeni organ za prvu i za drugu tačku dostavio samo ukupan broj lica, bez imena i prezimena pozivajući se na Zakon o zaštiti podataka o ličnosti. Traženi podaci odnose na lica kojima je zabranjen ulazak u državu Crnu Goru, a koji su državljani Srbije, preteže interes javnosti da bude obaveštena ko su ti ljudi, dok bi se uz pomoć anonimizacije izbegla svaka mogućnost zloupotrebe ličnih podataka. Ukazuje se da žalilac ne uviđa razlog zbog kojih mi organ ne bi dostavio imena i prezimena lica kada i na samom sajtu Interpola postoje objavljene poternice sa slikama i imenima najtraženijih lica. U krajnjem je predloženo da se uvaži žalba i da se omogući potpuni pristup traženim podacima.

Nakon razmatranja spisa predmeta i žalbenih navoda Savjet Agencije nalazi da je žalba neosnovana.

Član 235 stav 1 Zakona o opštem upravnom postupku propisuje da će drugostepeni organ odbiti žalbu kada utvrdi da je postupak koji je rješenju prethodio pravilno sproveden i da je rješenje pravilno i na zakonu zasnovano, a žalba neosnovana. Savjet Agencije, ispitujući zakonitost osporenog rješenja je utvrdio da je prvostepeni organ pravilno primjenio materijalno pravo kada je na osnovu člana 30 stav 1 Zakona o slobodnom pristupu informacijama kojim je propisano da o zahtjevu za pristup informaciji ili ponovnu upotrebu informacija, osim u slučaju iz člana 22 ovog zakona, organ vlasti odlučuje rješenjem, kojim dozvoljava pristup traženoj informaciji, odnosno ponovnu upotrebu informacija ili njenom dijelu ili zahtjev odbija. Prvostepeni organ je prilikom donošenja predmetnog rješenja pravilno primijenio član 31 stav 1 Zakona o slobobonom pristupu informacijama, kojim se propisuje da je organ vlasti dužan da o zahtjevu za pristup informaciji, odnosno ponovnu upotrebu informacija donese rješenje i dostavi ga podnosiocu zahtjeva, u roku od 15 dana od dana podnošenja urednog zahtjeva, obzirom da je predmetno rješenje donijeto u prethodno navedenom roku. Imajući u vidu da je prvostepeni organ po dobijanju predmetnog zahtjeva za pristup informaciji, donio rješenje kojim se isti usvaja, te da je rješenje donijeto u zakonskom roku, i da sadrži sve elemente koji su propisani Zakonom o opštem upravnom postupku, Savjet Agencije u postupku preispitivanja zakonitosti osporenog rješenja nalazi da istim nijesu povrijeđene odredbe Zakona o upravnom postupku niti odredbe Zakona o slobodnom pristupu informacijama na štetu podnosica žalbe.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 235 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**