**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-3710-2/17**

**Podgorica, 14.01.2019.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X br. UP II 07-30-3710-1/17 od 25.09.2017.godine izjavljene protiv dopunskog rješenja Uprave za nekretnine PJ Podgorica broj 958-101-334/2017 od 28.02.2017.godine, kojeg zastupa Elvis Duraković advokat iz Bara na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 7 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 17.05.2015, 040/16 od 07.08.2016, 037/17 od 14.06.2017) je na sjednici održanoj dana 05.09.2018.godine donio:

**R J E Š E NJ E**

Usvaja se žalba.

Poništava se rješenja Uprave za nekretnine PJ Podgorica broj 958-101-334/2017 od 28.02.2017.godine.

Predmet se dostavlja prvostepenom organu na ponovni postupak i odlučivanje.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X br. 958-101-334/17 od 03.02.2017.godine, u kojem se navodi: „Dozvoljava se advokatu Elvisu Durakoviću pristup traženoj informaciji u vidu fotokopije dokumentacije vezane za ln.br. 193, KO Donja Gorica. Pristup predmetnim dokumentima ostvariće se dostavom fotokopije, putem pošte, preporučenom pošiljkom na adresu podnosioca zahtjeva u roku od 3 dana od dana dostavljanja ovog rješenja a nakon uplate troškova postupka. Troškovi postupka odredjuju se u iznosu od 0,40 eura (četrdeset centi), koje je podnosioc zahtjeva dužan da uplati u korist Budžeta CG 832-1081-58 prije isteka roka iz prethodnog stava i o tome dostaviti odgovarajući dokaz ovoj Upravi.“ U obrazloženju rješenja se navodi da se dana 03.02.2017.godine Adv. Elvis Duraković obratio ovom organu zahtjevom broj 958-101-334/17 radi dostave kopije kompletne dokumentacije. Odredbom čl. 8. Zakona o slobodnom pristupu informacijama propisano je da je organ vlasti dužan omogućiti podnosiocu zahtjeva pristup informaciji ili njenom dijelu u svom posjedu.na način kako to zahtijeva u skladu sa članom 6 i 13 ovog Zakona. Istim Zakonom u članu 19 propisano je da podnosioc zahtjeva snosi troškove postupka u vezi sa ostvarivanjem prava na pristup informaciji, koji se odnose na stvarne troškove organa vlasti u pogledu prepisivanja, fotokopiranja, prevodjenja i dostavljanja informacije. Troškovi postupka odnose se na fotokopije spisa predmeta u iznosu od 0,40 centi shodno uredbi o visini naknade za korišćenje podataka državnog premjera i katastra nepokretnosti (Sl.list CG ,br.26/12). Na osnovu izloženog odlučeno je kao u dispozitivu rješenja.

Dopunskim rješenjem br. 958-101-334/2017 od 26.07.2017.godine je odlučeno sledeće: „Dozvoljava se podnosiocu zahtjeva X X, pristup traženoj informaciji u vidu fotokopije dokumentacije koja se odnosi na dopunski izvještaj službenog lica ovog organa, zahtjeva broj 954-101-UP-3656/2003 od 26.05.2003.godine rješenja ovog organa br.954-101-UP- 3656/2003 od 28.5.2003.godine, spisa predmeta ovog organa br.954-101-UP- 7139/2015, pl.br. 921 KO Donja Gorica, pl.br.235 KO Donja Gorica, rješenja Opštinskog zavoda za katastar i geodetske poslove broj 12-5796 od 12.07.1985.godine rješenja Opštinskog komiteta za urbanizam, komunalne i stambene poslove br.08-345 od 10.03.1981.godine, rješenja Opštinskog komiteta za urbanizam, komunalne i stambene poslove br.08-3120 od 12.09.1981.godine, skice lokacije od 03.03.198l.g., rješenja broj 12-9878 od 16.10.1985.godine ugovora o poklonu Ov.br.8499/1985 od 23.IV 1985.godine. Pristup predmetnim dokumentima ostvariće se dostavom fotokopije istih, putem pošte na adresu podnosioca zahtjeva, u roku od 3 dana od dana dostavljanja ovog rješenja, a nakon uplate troškova postupka. Troškovi postupka odredjuju se u iznosu 1,25 eura (jedan euro i dvadesetpet centi), koje je podnosilac zahtjeva dužan uplatili u korist Uprave za nekretnine Crne Gore na ž.r.br.832-1081-58 prije isteka roka iz prethodnog stava i o tome dostaviti odgovarajući dokaz ovoj Upravi“. U obrazloženju rješenja se navodi da se X X, preko punomoćnika Duraković Elvisa, adv. iz Bara obratio Upravi za nekretnine zahtjevom broj gornji od 03.02.2017.godine radi dostavljanja dokumentacije koja se odnosi na upis nepokrenosti iz ln.br. 193 KO Donja Gorica. Ovaj organ je dana 28.02.2017.godine donio rješenje 958-101-334/2017 kojim je podnosiocu zahtjeva dozvoljen pristup traženoj informaciji u vidu fotokopije dokumentacije vezane za ln.br.193 KO Donja Gorica. X X, preko punomoćnika Duraković Elvisa, adv. iz Bara, obratio se Upravi za nekretnine dopunom zahtjeva broj gornji od 10.07.2017.godine radi dostavljanja kompletnih spisa koji su formirani za nepokretnosti iz ln.br. 193 KO Donja Gorica. Odredbom člana 21 Zakona o slobodnom pristupu informacijama propisano je da je organ vlasi dužan omogućiti podnosiocu zahtjeva pristup informaciji neposrednim uvidom u original ih kopiju informacije u prostorijama organa viasti prepisivanjem ili skeniranjem informacije od strane podnosioca zahtjeva u prostorijama organa viasti dostavljanjem kopije informacije podnosiocu zahtjeva od strane organa vlasti neposredno, putem pošte ili elektronskim putem. Istina zakonom je propisano da podnosilac zahtjeva snosi troškove postupka u vezi sa ostvarivanjem prava na pristup informaciji koji se odnosi samo na stvarne troškove organa viasti u pogledu kopiranja, skeniranja i dostavljanja informacije. Troškovi postupka odnose se na izradu fotokopija predmetnih dokumenata u iznosu od 0.05 E po stranici što ukupno iznosi 1,25 eura. Na osnovu izloženog odlučeno je kao u dispozltivu rješenja.

Protiv dopunskog rješenja u zakonskom roku podnosilac zahtjeva je uložio žalbu. U žalbi je navedeno da se rješenje pobija zbog povrede pravila postupka, nepotpuno i nepravilno utvrđenog činjeničnog stanja i pogrešne primjene materijalnog prava. U bitnom se navodi da je navedenim dopunskim rješenjem dozvoljen podnosiocu zahtjeva pristup traženim informacijama, u vidu fotokopije dokumentacije, koja je taksativno nabrojena, kao i to da troškovi postupka se određuju u iznosu od 1,25 eura, koje je podnosilac zahtjeva dužan uplatiti. Naime, rješenjem Uprave za nekretnine PJ Podgorica br.958-101-UP-334/2017 od 28.02.2017.godine je već jedanput dozvoljen pristup informaciji u vidu dokumentacije vezane za LN 193 KO Donja Gorica, a po kojem rješenju je odmah podnosilac postupio i uplatio tražena sredstva. Nakon toga pomenuti prvostepeni organ obustavlja postupanje po predmetu i ne dostavlja tražene spise stranci, bez bilo kakvog obavještenja. Kako su bili protekli svi zakonom propisani rokovi, podnosilac zahtjeva je preko punomoćnika urgirao postupanje kako preko prvostepenog organa, tako i preko drugostepenog (Ministarstva finansija) međutim bez uspjeha, tako da je i dana 23.06.2017.godine dostavio upravnom sudu Crne Gore tužbu zbog ćutanja administracije. Pomenuta Uprava za nekretnine je tek krajem juna 2017.godine djelimično postupila po svom rješenju br.958-101-UP-334/2017 od 28.02.2017.godine i dostavila samo popisni list sa zapisnikom, a to sve nakon što je opravdano podnijeta tužba Upravnom sudu Crne Gore. Pošto se podnosiocu zahtjeva žurilo za dostavljanje tražene dokumentacije, tada sa već nagomilanim troškovima, koje je prouzrokovao prvostepeni organ, opet se obratio sa podneskom od 05.07.2017.godine uz zahtjev za donošenje rješenja o troškovima. Međutim prvostepeni organ pogrešno smatrajući pomenuti zahtjev kao dopunski zahtjev za dostavu još nekih dodatnih informacija donio pobijano rješenje, koje je nazvao pogrešno "dopunskim". Napominje se, da je prvostepeni organ dva puta odlučio o istoj stvari, pritom ne dostavljajući stranci ono na šta ona ima pravo po Zakonu o slobodnom pristupu informacijama, a pritom izostavljajući da donese rješenje o troškovima koji pripadaju stranci, a koje treba da snosi taj organ, jer ih je prouzrokovao svojim propustima. Opisanim propustima prvostepeni organ je počinio bitnu povredu postupka, na što se nadovezala i pogrešna primjena materijalnog propisa. Shodno svemu navedenom predlaže se da se žalba uvaži i pobijano rješenje Uprave za nekretnine PJ Podgorica br.958-101- 334/2017 od 26.07.2017.godine stavi van snage ili da se riješi upravna stvar na način što će se naložiti prvostepenom organu dostavljanje kompletne dokumentacije (hronologije upisa) iz LN 193 KO Donja Gorica i naložiti istom da donese rješenje o troškovima, na koje troškove stranka ima pravo ili da se donese rješenje o troškovima.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 126 stav 7 Zakona o upravnom postupku propisuje da ako drugostepeni organ nađe da će nedostatke prvostepenog postupka brže i ekonomičnije otkloniti prvostepeni javnopravni organ, on će svojim rješenjem poništiti prvostepeno rješenje i predmet vratiti prvostepenom organu na ponovni postupak. Savjet Agencije je poništio prvostepeno rješenje zbog pogrešne primjene materijalnog prava i povrede pravila postupka. Članom 1 stav 2 tačka 1 Zakona o slobodnom pristupu informacijama (“Sl.list Crne Gore”, br.44/12 i 030/17) je propisano da se odredbe ovog Zakona ne primjenjuju se na:1) stranke u sudskim, upravnim i drugim na zakonu propisanim postupcima, kojima je pristup informacijama iz tih postupaka utvrđen propisom. Savjet Agencije je cijenio da je žalba osnovana, pa je ista usvojena a predmet zbog prirode upravne stvari dostavlja na ponovni postupak prvostepenom organu koji je dužan u ponovnom postupku u roku od 20 dana od prijema na osnovu pravilne primjene Zakona o slobodnom pristupu informacijama donijeti rješenje u postupku odlučivanja o predmetnom zahtjevu. Na osnovu člana 126 stav 7 Zakona o upravnom postupku je poništeno prvostepeno rješenje, a predmet se zbog prirode upravne stvari dostavlja na ponovni postupak prvostepenom organu.

Budući da je poništeno rješenje prvostepenog organa i predmet vraćen na ponovno odlučivanje stoga upravni postupak nije okončan tako da se nijesu stekli uslovi za naknadu troškova postupka shodno članu 94 Zakona o upravnom postupku.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 126 stav 7 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**