**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-229-2/18**

**Podgorica, 22.03.2019. godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X UPII 07-30-229-1/18 od 22.01.2018.godine izjavljene protiv rješenja Ministarstva sporta broj UP I br. 01-214/1 od 28.12.2017. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 4 Zakona o upravnom postupku ("Službeni list Crne Gore", br. 056/14, 020/15, 040/16 i 037/17 ) je na sjednici održanoj dana 11.06.2018. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X br. UP I 01-214 od 19.12.2017. godine na način što je odlučeno: 1. Usvaja se Zahtjev X X iz Podgorice br. 01-214 od 19.12.2017.godine, u dijelu pa se dozvoljava pristup informacije-dokumentu: - Rješenju o sufinansiranju programa crnogorskih sportskih saveza u 2010.godini. Rješenju o sufinansiranju programa crnogorskih sportskih saveza u 2011.godini. Rješenju o sufinansiranju programa crnogorskih sportskih saveza u 2012.godim. Rješenju o sufinansiranju programa crnogorskih sportskih saveza u 2013.godini. Odluci o raspodjeli sredstava sportskim subjektima u 2014.godini kao i programu Planinarskog saveza Crne Gore za period od osnivanja Ministarstva sporta do dana podnošenja Zahtjeva. 2. Odbija se Zahtjev X X iz Podgorice br. 01-214 od 19.12.2017, godine, u dijelu koji se odnosi na dostavu odluke Ministarstva sporta kojima je isto finansirao rad Planinarskog saveza Crne Gore za perod od osnivanja. 3. Pristup informaciji iz tačke 1 ovog Rješenja ostvariće se neposrednim uvidom u original informacije u prostorijama Ministarstva sporta od strane podnosioca Zahtjeva a potom bi se izvršilo skeniranje (skenerom u boji) izvornika tražene informacije te isto neposredno uručilo podnosiocu Zahtjeva, a nakon dostavljanja dokaza o uplati troškova postupka. 4. X X iz Podgorice. dužan je uplatiti troškove postupka u iznosu od 13,50 eura u korist Budžeta Crne Gore na žiro račun 832-3161-26 i o tome dostaviti odgovarajući dokaz. 5. Žalba protiv ovog rješenja ne odlaže njegovo izvršenje.U obrazloženju osporenog rješenja se navodi da je u postupku po zahtjevu Ministarstvo sporta utvrdilo da posjeduje traženu informaciju navedenu u tački 1 ovog Rješenja, te da se u istoj ne nalaze podaci čijim bi se objelodanjivanjem ugrozio neki od interesa iz člana 14 Zakona o slobodnom pristupu informacijama pa nalazi da zahtjev treba usvojiti kao osnovan u prednje navedenom dijelu tačke 1 ovog Rješenja, u skladu sa članom 13 i članom 21 stav 1 Zakona o slobodnom pristupu informacijama. Imajući u vidu da tražena informacija kojoj je pristup usvojen, te zakonsku odredbu o načinu pristupa informaciji, koji je naglašen na dostupnom obrascu na sajtu Ministarstva sporta, to je ovaj organ odlučio da će se pristup informaciji iz tačke 1 ovog Rješenja ostvariti neposrednim uvidom u original informacije u prostorijama Ministarstva sporta od strane podnosioca Zahtjeva, a potom skeniranjem (skenerom u boji) izvornika tražene informacije, te neposrednim uručenjem podnosiocu Zahtjeva, a sve nakon dostavljanja dokaza o uplati troškova postupka. Budući da predmetna informacija ima 45 stranica formata A4 te da se pristup istoj između ostalog omogućava skeniranjem u boji u prostorijama Ministarstva sporta, pri činjenici da je članom 33 stav 2 Zakona o slobodnom pristupu informacijama propisano da “podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore”, kao i daje članom 2 stav 2 Uredbe o naknadi troškova u postupku za pristup informacijama ("SI.list CG”, br. 66/16), propisano da skeniranje informacije iznosi 0.30 eura po stranici, to je na ime skeniranja podnosilac zahtjeva dužan platiti 13,50 eura i o tome dostaviti Ministarstvu sporta dokaz, shodno elanu 33 stav 2 i 6 Zakona o slobodnom pristupu informacijama. Kako je informacija koja se odnosi na pristup odlukama Ministarstva sporta kojima je isto finansirao rad Planinarskog saveza One Gore za perod od osnivanja do dana podnošenja Zahtjeva dostupna i javno objavljena na internet stranici Ministarstva sporta, to shodno članu 26 Zakona o slobodnom pristupu informacijama. Ovaj organ nije dužan omogućiti pristup na traženi način. Žalba na rješenje ne odlaže izvršenje, shodno članu 36 Zakona o slobodnom pristupu informacijama. Na osnovu izloženog, odlučeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. Žalba se izjavljuje iz svih zakonskih razloga. U žalbi se navodi da se nepotpuno utvrđeno činjenično stanje sastoji u tome sto je prvostepeni organ trebao da osporenim rješenjem omogući slobodan pristup i određenim odlukama/aktima kojima je Ministarstvo sporta finansiralo/pomagalo rad Planinarskog saveza Crne Gore (određene manifestacije u organizaciji i koorganizaciji Planinarskog saveza CG), a ne samo odluke navedene u osporenom rješenju. Podnosilac je dakle zahtjevom tražio od Ministarstva sporta da stavi na uvid podnosiocu sve akte/odluke to jest dokumentaciju na osnovu koje je to Ministarstvo finansiralo/pomagalo rad Planinarskog saveza Crne Gore a u periodu od ustanovljavanja Ministarstva sporta do dana podnošenja zahtjeva za slobodan pristup informacijama. Nema razloga u osporenom rješenju o tome da li je Uprava za mlade i sport postojala u 2010 godine, kao i to da li je u 2014. godine prestala da funkcioniše i s time u vezi da li je i 2014. godine ta Uprava opredijelila sredstva sportskim subjektima putem Rješenja o sufinansiranju programu nacionalnih saveza kao u 2011, 2012 i 2013. godine. Nema u osporenom rješenju razloga o tome kada je ustanovljeno Ministarstvo sporta, a s tim u vezi, koje sve odluke je Ministarstvo sporta donijelo i finansiralo rad Planinarskog saveza Crne Gore, do dana podnošenja zahtjeva za slobodan pristup informacijama, kako je traženo zahtjevom i koje su to odluke (naziv i na šta se odnose) i iz kojih kalendarskih godina pa sve i da one jesu objavljene na internet stranici Ministarstva sporta. Po stavu podnosioca žalbe tako je dispozitiv suprotan obrazloženju. 2. Povreda pravila postupka se sastoji u tome što je prvostepeni organ povrijedio odredbe člana 21 Zakona o slobodnom pristupu informacijama, a tako što nije omogućio slobodan pristup informacijama odlukama Ministarstva sporta iz tačke/alineje druge iz Zahtjeva za slobodan pristup informacijama (a na način kako je to podnosilac tražio zahtjevom za slobodan pristup od 19.12.2017 godine) pa je prvostepeni organ odbijajući taj dio zahtjeva obrazložio da se te tražene informacije nalaze javno objavljene na internet stranici Ministarstva sporta. 3. Nepotpuno utvrđeno činjenično stanje i povreda pravila postupka od strane Ministarstva sporta povlače povredu materijalnog prava na način što taj prvostepeni organ (bilo namjerno ili nenamjerno) nije primijenio odnosno pogrešno je protumačio odredbe člana 21 u vezi sa odredbama člana 26 Zakona o slobodnom pristupu informacijama. Naime, odredbom člana 26 stav 1 propisano je da organ vlasti nije dužan omogućili pristup traženoj informaciji putem e-maila, ako je ista dostupna na internet stranici organa vlasti, ali ovaj podnosilac nije tražio pristup informacijama putem e-maila. Takođe, prvostepeni organ je bio dužan u takvom slučaju pismeno obavijestiti podnosioca u roku od pet dana od podnošenja zahtjeva, što nije učinjeno. Konačno, podnosilac predlaže da žalbu Agencija za zaštitu podataka o ličnosti i slobodan pristup informacijama usvoji i ukine osporeno rješenje Ministarstva sporta, te naloži prvostepenom organu da donese novo na zakonu zasnovano rješenje kojim omogućava slobodan pristup informacijama onako kako je to podnosilac tražio zahtjevom.

Nakon razmatranja spisa predmeta i žalbenih navoda Savjet Agencije nalazi da je žalba neosnovana.

Član 126 stav 4 Zakona o upravnom postupku propisuje da će drugostepeni organ odbiti žalbu kada utvrdi da je prvostepeni postupak pravilno sproveden i da je rješenje pravilno i na zakonu zasnovano, a žalba neosnovana. Članom 13 Zakona o slobodnom pristupu informacijama propisano je da je organ vlasti dužan da fizičkom i pravnom licu koje traži pristup informaciji omogući pristup informaciji ili njenom dijelu koju posjeduje, osim u slučajevima predviđenim ovim zakonom. Član 21 stav 2 Zakona o slobodnom pristupu informacijama propisuje da je organ vlasti dužan da omogući pristup informaciji na način iz stava 1 ovog člana za koji se podnosilac zahtjeva opredijelio, osim ako zahtijevani način pristupa tehnički nije moguć. Savjet Agencije je našao da je predmetno rješenje zasnovano na pravilno utvrđenom činjeničnom stanju, kao i da je pravilno primijenjeno materijalno pravo, jer je prvostepeni organ odlučio po predmetnom zahtjevu za pristup informacijama, te je dostavio informacije iz stava 1 dispozitiva prvostepenog rješenja i to na način na koji je to tražio podnosilac zahtjeva. Članom 26 Zakona o slobodnom pristupu informacijama propisano je da organ vlasti nije dužan da omogući putem e-maila pristup informaciji koju posjeduje, ako je ona javno objavljena u Crnoj Gori ili dostupna na internet stranici organa vlasti. Shodno prethodno navedenom izvodi se zaključak da prvostepeni organ predmetnim rješenjem dozvolio pristup informaciji koja je predmet zahtjeva. Kako je informacija iz stava 2 dispzitiva osporenog rješenja koja se odnosi na pristup odlukama Ministarstva sporta kojima je isto finansiraio rad Planinarskog saveza One Gore za perod od osnivanja do dana podnošenja Zahtjeva dostupna i javno objavljena na internet stranici Ministarstva sporta, to shodno članu 26 Zakona o slobodnom pristupu informacijama prvostepeni organ nije dužan omogućiti pristup na traženi način. Savjet Agencije nalazi da sa iznijetih razloga žalbu treba odbiti kao neosnovanu. Savjet Agencije nalazi u postupku preispitivanja zakonitosti osporenog rješenja da istim nijesu povrijeđene odredbe Zakona o upravnom postupku niti odredbe Zakona o slobodnom pristupu informacijama na štetu podnosica žalbe.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 126 stav 4 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**