**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2862-2/18**

**Podgorica, 05.03.2019. godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi Organizacije KOD UP II 07-30-2862-1/18 od 27.07.2018. godine izjavljene protiv rješenja Uprave za imovinu br. 05/25 od 09.07.2018. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 7 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 07.08.2016, 037/17 od 14.06.2017) je na sjednici održanoj dana 07.08.2018. godine donio:

**R J E Š E NJ E**

Usvaja se žalba.

Poništava se rješenje Uprave za imovinu br. 05/25 od 09.07.2018. godine.

Predmet se dostavlja prvostepenom organu na ponovni postupak i odlučivanje.

**O b r a z l o ž e nj e**

Prvostepeni organ je postupajući po zahtjevu 05/21 od 18.06.2018. godine donio rješenje kojim je odlučeno na način: Odbija se zahtjev Organizacija KOD, Bulevar Ivana Cmojevića 125, iz Podgorice od 02.07.2018. godine, kojim je tražen pristup informaciji - dokumentu: imena svih funkcionera koji su riješili stambenu potrebu primjenom Odluke o načinu i kriterijumima za riješavanje stambenih potreba funkcionera („Službeni list Crne Gore“, br. 031/14 od 24.07.2014, 024/16 od 08.04.2016, 003/18 od 19.01.2018.) sa pripadajućim podacima o površini, lokaciji, iznosu cijene stana kupljenog pod povoljnim uslovima, iznosu i uslovima, vraćanja kredita za izgradnju stana, kupovinu stana ili poboljšanju uslova stanovanja te o površini i lokaciji izgrađenog, kupljenog ili stana sa poboljšanim uslovima življenja, podatke o pvršini i lokaciji zamijenjenih stanova i podataka o površini i lokaciji dodijeljenog građevinskog zemljišta za individualno riješavanje stambene potrebe, kao nepotpun. U obrazloženju osporenog rješenja prvostepeni organ navodi da Postupajući po predmetnom zahtjevu, Uprava za imovunu je utvrdila da je zahtjev nepotpun, odnosno neprecizan. S time u vezi dana 25.06.2018.godine, Uprava za imovinu podnijelaje organizciji KOD, Bulevar Ivana Crnojevica 125, Podgorica, Poziv za ispravku zahtjeva shodno članu 20 stav 2 Zakona o slobodnom pristupu informacijama (“SI.list CG”, br. 44/12 i 030/17) u kojem se traži da se precizno navedu imena i prezimena svih funkcionera za koje se traži kopija gore pomenute informacije-dokumenta. Podnosilac zahtjeva, organizciji KOD, Bulevar Ivana Crnojevica 125, Podgorica, je dana 02.07.2018. godine dostavila dopunu zahtjeva u kojem nisu navedena imena i prezimena funkcionera za koje je tražena kopija informacije-dokumenta. Na osnovu izloženog, a imajući u vidu da je članom 28, Zakona o slobodnom pristupu informacijama propisano: „Organ vlasti odbaciće zaključkom zahtjev za pristup informaciji ako podnosilac zahtjeva ne postupi u skladu sa članom 20 stav 2 ovog zakona“, Uprava za imovinu je odlučila kao u dispozitivu rješenja. Donosilac ožalbenog Rješenja u obrazloženju, između ostalog, a u bitnom navodi: kako je postupajući po zahtjevu podnosioca utvrdio da je zahtjev nepotpun, odnosno neprecizan i da je sa tim u vezi 25.06.2018. uputio Poziv na ispravku zahtjeva u skladu sa odredbama o pružanju pomoći podnosiocu zahtjeva, prema Zakonu o slobodnom pristupu informacijama. Dalje navodi, kako podnosilac u dopuni zahtjeva koju je dostavio 02.07.2018. nije dostavio imena i prezimena funkcionera za koje je tražio navedene informacije odnosno kopije dokumenata, te da je zahtjev za slobodan pristup informacijama odbijen iz navedenog razloga. Naime, žalilac je Zahtjevom za slobodan pristup informacijama zatražio, između ostalog, upravo imena svih funkcionera koii su riješili stambenu potrebu primjenom Odluke o načinu i kriterijumima za rješavanje stambenih potreba funkcionera ("Službeni list Crne Gore", br. 031/14 od 24.07.2014, 024/16 od 08.04.2016, 003/18 od 19.01.2018). Poziv za ispravku zahtjeva, kojim je Uprava za nekretnine od žalioca zatražila da on njoj dostavi informacije koje je predhodno on od nje zatražio - kao njihovog imaoca, teško da se može razumjeti pa je žalilac u odgovoru dodatno pojasnio da on traži lična imena lica koja su zadovoljila stambenu potrebu primjenom navedene Odluke, pa je apsurd da ih on može davati organu od kojeg ih traži, koji ih posjeduje i koji je shodno Zakonu o slobodnom pristupu informacijama obveznik davanja traženih informacija. Precizirajući zahtjev do kraja, žalilac je naveo da traži imena i prezimena kojim se lica koja su riješila stambenu potrebu primjenom navedene Odluke - služe u pravnom saobraćaju, odnosno: imena i prezimena koja su navedena u pojedinačnim aktima kojima je riješena njihova stambena potreba. Prema odredbama Zakona o slobodnom pristupu informacijama, organ vlasti kao davalac informacije ima obavezu da omogući pristup svakoj traženoj informaciji koja je u njegovom posjedu, odnosno svakoj informaciji koju faktički posjeduje (sopstvena informacija, informacija dostavljena od drugog organa vlasti ili od trećeg lica), bez obzira na osnov i način sticanja, izuzev informacija koje su članom 1 izuzete iz ZoSPI i informacija kojima je po članu 14 ZoSPI slobodan pristup ograničen. Kako je nesporno da tražene informacije ničim ne spadaju u informacije koje su izuzete iz pristupa po ZoSPI, odnosno u one kojima je Slobodan pristup po njemu ograničen, kako je nesporno da ih organ vlasti od kojeg su tražene posjeduje, a da je pristup njima u javnom interesu i pravu javnosti da zna, žalilac predlaže da Savjet Agencije poništi nezakonito Rješenje uprave za imovinu br 05/25 od 09.07.2018., i shodno članu 126 stav 6 Zakona o upravnom postupku (Službeni list Crne Gore br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017) odnosno pravu da o ovoj žalbi meritorno odluči shodnom primjenom navedenog Zakona, drugostepenim rješenjem poništi prvostepeno rješenje i sam riješi upravnu ustvar.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 126 stav 7 Zakona o upravnom postupku je propisano da ako drugostepeni organ nađe da će nedostatke prvostepenog postupka brže i ekonomičnije otkloniti prvostepeni javnopravni organ, on će svojim rješenjem poništiti prvostepeno rješenje i predmet vratiti prvostepenom organu na ponovni postupak. Savjet Agencije je poništio prvostepeno rješenje br. 05/25 od 09.07.2018. godine zbog pogrešne primjene materijalnog prava. Savjet Agencije je u postupku preispitivanja zakonitosti osporenog rješenj utvrdio da prvostepeni organ nije pravilno primijenio materijalno pravo odredbe Zakona o slobodnom pristupu informacijama. Naime, Član 19 Zakona o slobodnom pristupu informacijama propisuje da zahtjev za pristup informaciji treba da sadrži :1) naziv informacije ili podatke na osnovu kojih se ona može identifikovati;2) način na koji se želi ostvariti pristup informaciji; 3) podatke o podnosiocu zahtjeva (ime, prezime i adresa fizičkog lica, ili naziv i adresa pravnog lica), odnosno njegovog zastupnika, predstavnika ili punomoćnika. Savjet Agencije je utvrdio da je podnosilac zahtjeva u svom zahtjevu jasno i precizno tražio informacije pa ne stoje navodi iz rješenja na osnovu kojih prvostepeni organ u skladu sa članom 20 stav 2 Zakona o slobodnom pristupu informacijama a u vezi člana 28 Zakona o slobodnom pristup informacijama odbija zahtjev . Prvostepeni organ je dužan da u ponovnom postupku u roku od 20 dana od prijema rješenja na osnovu pravilno utvrđenog činjeničnog stanja pravilno primjeni član 30 Zakona o slobodnom pristupu informacijama i donese novo rješenje.

Na osnovu člana 126 stav 7 Zakona o upravnom postupku je poništeno prvostepeno rješenje, a predmet se zbog prirode upravne stvari dostavlja na ponovni postupak prvostepenom organu.

Sa iznijetih razloga, shodno članu 38 Zakona o slobodnom pristupu informacijama i člana 126 stav 7 Zakona o upravnom postupku , odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**