**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-3432-2/18**

**Podgorica, 28.02.2019.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X br. 954-109-UP/I-39/6-17-2 od 14.05.2018.godine izjavljene zbog poništaja rješenja Uprave za nekretnine PJ Herceg Novi broj 954-109-UP/I-39/6-2017 od 20.04.2018.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 7 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 20.04.2015, 040/16 od 07.08.2016, 037/17 od 14.06.2017) je na sjednici održanoj dana 04.12.2018.godine donio:

**R J E Š E NJ E**

Usvaja se žalba.

Poništava se rješenja Uprave za nekretnine PJ Herceg Novi broj 954-109-UP/I-39/6-2017 od 20.04.2018.godine.

Predmet se dostavlja prvostepenom organu na ponovni postupak i odlučivanje.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X br. 954-109-UP/I-39/6-18 u kojem se navodi: „Dozvoljava se pristup traženoj informaciji u vidu fotokopije i to: spise predmeta broj 954-109-Up/I-869/1-2015. Pristup predmetnim dokumentima ostvariće se dostavom fotokopije, putem pošte, preporučenom pošiljkom na adresu podnosioca zahtjeva. Troškovi postupka određuju se u iznosu od 3.60 € koje je stranka dužna uplatiti u korist Budžeta Crne Gore na račun broj 832-1082-55 i o tome dostaviti odgovarajući dokaz ovoj Upravi“. U obrazloženju rješenja se navodi da je X X iz Herceg Novog ovoj PJ podnio zahtjev za Slobodan pristup informaciji - spise predmeta ove PJ br. 954-109-Up/I-869/1-2015. Odredbom člana 8 Zakona o slobodnom pristupu informacijama propisano je da je državni organ dužan omogućiti podnosiocu zahtjeva proistup informacijama u svom posjedu, na način kako to zahtjeva, u skladu sa članom 6 i 13 ovog Zakona. U smislu člana 19 Zakona o slobodnom pristupu informacija propisano je da podnosilac zahtjeva snosi troškove posupka u vezi sa ostvarivanjem prava na pristup informacija koji se odnosi samo na stvarne troškove organa vlasti u pogledu prepisivanja, fotokopiranja, prevođenja i dostavljanja informacije. Troškovi postupka odnose se na izradu fotokopija predmetnih dokumentacija u iznosu od 0,10€ (deset centi) po strani (16 strana) i 2,00€ na troškove dostave preporučenom pošiiljkom. Na osnovu izloženog, riješeno je kao u dispozitivu rješenja.

Podnosilac zahtjeva je u roku uložio žalbu na rješenje Uprave za nekretnine o slobodnom pristupu informacijama, od 20.04.2018.godine, kojim se dozvoljava pristup traženoj informaciji. Žalba se podnosi u cjelosti iz svih zakonom predviđenih razloga. Žalilac je upravi za nekretnine Crne Gore P.J. Herceg Novi podnio zahtjev za pristup informacijama, kopiji spisa predmeta. Prvostepeni organ donosi rješenje i dostavlja određene kopije spisa iz navedenog predmeta. Rješenjem o pristupu informacijama, nije hronološki navedeno koje spise predmeta se dostavljaju pa je rješenje u tom dijelu nezakonito sa nepotpuno utvrđenim činjenicama. Žalilac dalje navodi da je pravna pouka u rješenju takođe nezakonita, kako u dijelu organa koji rješava po žalbi, Agencija za zaštitu podataka ličnosti i slobodan pristup informacijama, dok je prvostepeni organ nezakonito naveo da se žalba podnosi ministarstvu finansija. Pravna pouka je takođe nezakonita i u dijelu roka za žalbu. Kako su se u navedenom predmetu, u kojem se traže 'informacije, već načinile zloupotrebe, bez učešća podnosioca zahtjeva, žalilac smatra da je neophodno da drugostepeni organ poništi Rješenje u cjelosti i naloži donošenje novog na zakonu zasnovanog rješenja.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 126 stav 7 Zakona o upravnom postupku propisuje da ako drugostepeni organ nađe da će nedostatke prvostepenog postupka brže i ekonomičnije otkloniti prvostepeni organ on će svojim rješenjem poništiti prvostepeno rješenje i vratiti predmet prvostepenom organu na ponovni postupak. Savjet Agencije je poništio rješenje Uprave za nekretnine PJ Herceg Novi br. 954-109-UP/I-39/6-2017 od 20.04.2018.godine zbog nepotpuno i nepravilno utvrđenog činjeničnog stanja i pogrešne primjene materijalnog prava. Savjet Agencije je poništio prvostepeno rješenje zbog pogrešne primjene materijalnog prava i povrede pravila postupka. Članom 1 stav 2 tačka 1 Zakona o slobodnom pristupu informacijama (“Sl.list Crne Gore”, br.44/12 i 030/17) je propisano da se odredbe ovog Zakona ne primjenjuju se na:1) stranke u sudskim, upravnim i drugim na zakonu propisanim postupcima, kojima je pristup informacijama iz tih postupaka utvrđen propisom. Savjet Agencije preispitujući zakonitost osporenog rješenja je utvrdio da je prvostepeni organ izvršuo povredu pravila postupka i dao pogrešnu pravnu pouku, koja upućuje na to da je žalbu moguće izjaviti u roku od 8 dana. Zakon o upravnom postupku u članu 121 stav 3 propisuje da se žalba podnosi u roku od 15 dana od dana dostavljanja rješenja, ako zakonom nije drukčije određeno. Članom 34 stav 2 Zakona o slobodnom pristupu informacijama propisano je da protiv akta organa vlasti o zahtjevu za pristup informaciji podnosilac zahtjeva i drugo zainteresovano lice može izjaviti žalbu nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu podataka o ličnosti i pristup informacijama, preko organa vlasti koji je o zahtjevu rješavao u prvom stepenu. Savjet Agencije je cijenio da je žalba osnovana, pa je ista usvojena a predmet zbog prirode upravne stvari dostavlja na ponovni postupak prvostepenom organu koji je dužan u ponovnom postupku u roku od 20 dana od prijema na osnovu pravilne primjene Zakona o slobodnom pristupu informacijama donijeti rješenje u postupku odlučivanja o predmetnom zahtjevu. Na osnovu člana 126 stav 7 Zakona o upravnom postupku je poništeno prvostepeno rješenje, a predmet se zbog prirode upravne stvari dostavlja na ponovni postupak prvostepenom organu.

Sa iznijetih razloga, shodno članu 38 Zakona o slobodnom pristupu informacijama i člana 126 stav 7 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**