**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-3434-2/18**

**Podgorica, 28.02.2019.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X 954-109-UP/1-41/6-18 od 19.05.2018.godine, izjavljene povodom povrede pravila postupka-nedonošenja rješenja Uprave za nekretnine PJ Herceg Novi, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 4 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017) je na sjednici održanoj dana 02.02.2019. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ Uprava za nekretnine PJ Herceg Novi je donijela rješenje br.954-109-UP/I-41/6-2018 od 08.05.2018.godine a po osnovu podnijetog zahtjeva za slobodan pristup informacijama X X br. 954-109-UP/I-41/6-18 23.04.2018.godine.

U žalbi se u bitnom navodi da je žalilac podnio zahtjev za slobodan pristup informacijama Upravi za nekretnine PJ Herceg Novi br. 954-109-UP/I-41/6-18 23.04.2018.godine kojim je traženo da se shodno Zakonu o slobodnom pristupu informacijama dostave informacije i to: Spisi upravnog predmeta broj 954-109-UP/I-936/1-2017, koji se odnosi na upis PD10, u objektu 1 kat.parc. 1224/1, L.N. 2274; Spisi upravnog predmeta, koji se odnosi na upis X X i X X, u objektu 1 kat.parc. 1224/1, L.N. 2274; Spisi upravnog predmeta koji se odnosi na upis Nedeljković Predraga, u objektu 1 kat.parc. 1224/1, L.N.2274. Predlaže da Agencija za zaštitu ličnih podataka i slobodan pristup informacijama da nadležni organ bez odlaganja donese odluku , hronološki navodeći svaku informaciju posebno, kao i dostavi tražene informacije.

Savjet Agencije je zatražio dopisom broj 07-42-10876-1/18 od 10.11.2018.godine od žalioca izjašnjenje da li odustaje od podnijete žalbe u roku od 5 dana jer je prvostepeni organ donio postupio po podnijetom zahtjevu i donio rješenje br. 954-109-UP/I-41/6-2018 od 08.05.2018.godine.

U izjašnjenju podnosioca zahtjeva br. 07-42-10876-2/18 od 03.12.2018.godine se navodi da dana 10.11.2018.godine Agencija donosi dopis za izjašnjenje u roku od 5 dana, u predmetu pristupa informacijama Uprave za nekretnine Herceg Novi broj 954-109-Up/I-41/6-2018 od 08.05.2018.godine po žalbi od 19.05.2018.godine. Dopis je expedovan 13.11.2018. godine, kao dokaz br.1 se prilaže kopija omotnice. Dopis je uručen podnosiocu zahtjeva 26.11.2018.godine, greškom pošte, jer je prethodno bila uručena advokatu Vuković Dragomiru, koji je potpisao povratnicu, koja se vratila pošiljaocu (Agenciji). Dokaz br.2 kopija informacija Pošte, dostavljen 28.11.2018.godine kada se može računati urednost prijema pošiljke, dokaz br.3 omotnica dopisa pošte. Advokat Vuković je pošiljku AR155473229ME(u dokazu br.1) vratio pošti, koja je 26.11.2018.godine uručila podnosiocu zahtjeva bez povratnice(dokaz povratnica kod Agencije).Podnosilac zahtjeva napominje da advokata Vukovića ne poznaje i nema nikakav poslovni odnos sa istim. Kako je pošiljka uredno uručena 28.11.2018.godine, rok za izjašnjenje ističe 03.12.2018.godine pa se stranka u skladu sa istim blagovremeno izjašnjava. Podnosilac zahtjeva ostaje pri žalbi zbog ćutanja organa vlasti, iz razloga dokazivanja nezakonitog i neblagovremenog rješavanja zahtjeva, a takođe ostaje pri navodima žalbe na doneseno rješenje od 08.05.2018.godine, u cjelosti kao nezakonito i suprotno članu 22ZUP-a, dispozitiv rješenja nije jasan. Rješenjem nije jasno navedeno i označeno koji spisi se dostavljaju podnosiocu zahtjeva, pa je dispozitiv rješenia nejasan i neizvršiv. Žalilac predlaže da Agencija naloži organu vlasti dostavu spisa, provede dokaze utvrdi činjenice iz žalbi. Nakon provedenog postupka, žalilac predlaže da Agencija poništi osporeno rješenje, donese meritornu odluku i podnosiocu zahtjeva dostavi tražene spise u skladu sa zakonom.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 126 stav 4 Zakona o upravnom postupku propisuje da će drugostepeni organ odbiti žalbu kad utvrdi da je prvostepeni postupak pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je Uprava za nekretnine PJ Herceg Novi postupila po podnijetom zahtjevu i donijela rješenje br.954-109-UP/I-41/6-2018 od 08.05.2018.godine, te je uputio X X dopis br. 07-42-10876-1/18 od 10.11.2018.godine, povodom odustanka od žalbe. X X u ostavljenom roku od 5 dana nije dostavio traženo izjašnjenje u vezi mogućeg povlačenja izjavljene žalbe zbog povrede pravila postupka Uprave za nekretnine PJ Herceg Novi. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno rješenjem br.954-109-UP/I-41/6-2018 od 08.05.2018.godine Uprave za nekretnine PJ Herceg Novi, pa žalbu odbija kao neosnovanu. Savjet Agencije je uvidom u rješenje br.954-109-UP/I-41/6-2018 od 08.05.2018.godine Uprave za nekretnine PJ Herceg Novi utvdio da nije izvršena povreda pravila postupka i da je Uprava za nekretnine PJ Herceg Novi postupio po zahtjevu za slobodan pristup informacijama i isti akt dostavila podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 126 stav 4 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**