**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-771-2/17**

**Podgorica, 01.03.2019.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X br. 954-109-UP/I-1/6-2017-1 od 30.01.2017.godine izjavljene zbog poništaja rješenja Uprave za nekretnine PJ Herceg Novi broj 954-109-UP/I-1/6-2017 od 19.01.2017.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 237 stav 2 Zakona o opštem upravnom postupku (“Sl.list Crne Gore”,br.60/03, 73/10 i 32/11) je na sjednici održanoj dana 05.04.2018.godine donio:

**R J E Š E NJ E**

Usvaja se žalba.

Poništava se rješenja Uprave za nekretnine PJ Herceg Novi broj 954-109-UP/I-1/6-2017 od 19.01.2017.godine.

Predmet se dostavlja prvostepenom organu na ponovni postupak i odlučivanje.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X br. 954-109-UP/I-1/6-2017 u kojem se navodi: „Dozvoljava se pristup traženoj informaciji u vidu fotokopije i to: spise predmeta broj 954-109-Up/I-2370/1-2016; Uvidom u dopis od 08.12.2016.godine utvrđeno je da se spisi predmeta broj 954-109-Up/I-2370/1-2016 nalaze u Ministarstvu Finansija Crne Gore, te da je rješenje od 28.11.2016.godine dostavljeno javnom izvršitelju. Pristup predmetnim dokumentima ostvariće se dostavom fotokopije, putem pošte, preporučenom pošiljkom na adresu podnosioca zahtjeva. Troškovi postupka određuju se u iznosu od 4,30€ koje je stranka dužna uplatiti u korist Budžeta Crne Gore na račun broj 832-1082-55 i o tome dostaviti odgovarajući dokaz ovoj Upravi“. U obrazloženju rješenja se navodi da je X X iz Herceg-Novog ovoj PJ podnio zahtjev za Slobodan pristup informaciji vezano za upis u listu nepokretnosti broj 2274 za K.O. Topla. Odredbom člana 8 Zakona o slobodnom pristupu informacijama propisano je da je državni organ dužan omogućiti podnosiocu zahtjeva pristup informacijama u svom posjedu, na način kako to zahtjeva, u skladu sa članom 6 i 13 ovog Zakona. U smislu člana 19 Zakona o slobodnom pristupu informacija propisano je da podnosilac zahtjeva snosi troškove posupka u vezi sa ostvarivanjem prava na pristup informacija koji se odnosi samo na stvarne troškove organa vlasti u pogledu prepisivanja, fotokopiranja, prevođenja i dostavljanja informacije. Troškovi postupka odnose se na izradu fotokopija predmetnih dokumentacija u iznosu od 0,10€ (deset centi) po strani (6 strana) i 2,00€ na troškove dostave preporučenom pošiiljkom. Na osnovu izloženog, riješeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. Žalilac je upravi za nekretnine P.J. Herceg Novi podnio zahtjev za slobodan pristup informacijama. Zahtjevom su tražene informacije: 1. lzjašnjenje Uprave kojim zainteresovanim licima iz LN2274 K.O.Topla je dostavljeno rješenje o izvršenju broj: 954-109-Up/I-2370/1-2016, radi eventualnog učešća u postupku i zaštite svojih prava; 2. Dokaz iz spisa predmeta da su sve podnijete žalbe u predmetu broj:954-109-Up/I-2370/1-2016, dostavljene javnom izvršitelju i zainteresovanim licima na odgovor; 3. Dokaz da su spisi predmeta broj: 954-109-Up/I-2370/1-2016 dostavljeni drugostepenom organu na odlučivanje po žalbama. Prvostepeni organ nije postupio po zahtjevu već je donio rješenje i dostavio informacije koje nijesu tražene: spise predmeta, pa nije odlučeno o svim zahtjevima, čime je povrijeđen član 200 stav 1 ZUP-a. Uprava za nekretnine odbija izvršenje konačnih rješenja agencije, iz razloga što se u traženim informacijama nalaze dokazi o zloupotrebama učinjenim u postupcima koje vodim pred upravnim organom. Tako i pored presuda Upravnog suda U.br.2515/13, U.br.2582/14, U.br.3506/14, informacije se ne dostavljaju. Sa pobijanim rješenjem nadležni službenik u prvostepenom organu istrajava u opstrukciji predmeta, i odbija dostaviti tražene informacije o podnesenim žalbama ,odgovorima na žalbu, kojim informacijama bi se utvrdila zakonitost u postupku dostavljanja stranci i zainteresovanim licima. Prvostepeni organ takođe odbija dostaviti dokaze o dostavi spisa drugostepenom organu, navodeći da su isti dostavljeni. S obzirom da stranke nijesu obavezne vjerovati na časnu riječ (posebno što službenici katastra nastavljau sa nezakonitim postupcima), žalilac predlaže da za Agenciju za zaštitu ličnih podataka i slobodan pristup informacijama, poništi osporeno rješenje i naloži Upravi za nekretnine P.J. Herceg Novi da bez odlaganja donese novu na zakonu zasnovanu odluku i dostavi informacije kako su tražene u zahtjevu od 09.01.2017.godine, dokaz br.2.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 237 stav 2 Zakona o opštem upravnom postupku propisuje da ako drugostepeni organ nađe da će nedostatke prvostepenog postupka brže i ekonomičnije otkloniti prvostepeni organ će svojim rješenjem poništiti prvostepeno rješenje i vratiti predmet prvostepenom organu na ponovni postupak. Savjet Agencije je poništio rješenje Uprave za nekretnine PJ Herceg Novi br. 954-109-UP/I-1/6-2017 od 19.01.2017.godine zbog nepotpuno i nepravilno utvrđenog činjeničnog stanja i pogrešne primjene materijalnog prava. Savjet Agencije je poništio prvostepeno rješenje zbog pogrešne primjene materijalnog prava i povrede pravila postupka. Članom 1 stav 2 tačka 1 Zakona o slobodnom pristupu informacijama (“Sl.list Crne Gore”, br.44/12 i 030/17) je propisano da se odredbe ovog Zakona ne primjenjuju se na:1) stranke u sudskim, upravnim i drugim na zakonu propisanim postupcima, kojima je pristup informacijama iz tih postupaka utvrđen propisom. Savjet Agencije preispitujući zakonitost osporenog rješenja je utvrdio da je prvostepeni organ izvršuo povredu pravila postupka i dao pogrešnu pravnu pouku, koja upućuje na to da je žalbu moguće izjaviti u roku od 8 dana. Zakon o upravnom postupku u članu 121 stav 3 propisuje da se žalba podnosi u roku od 15 dana od dana dostavljanja rješenja, ako zakonom nije drukčije određeno. Članom 34 stav 2 Zakona o slobodnom pristupu informacijama propisano je da protiv akta organa vlasti o zahtjevu za pristup informaciji podnosilac zahtjeva i drugo zainteresovano lice može izjaviti žalbu nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu podataka o ličnosti i pristup informacijama, preko organa vlasti koji je o zahtjevu rješavao u prvom stepenu. Savjet Agencije je cijenio da je žalba osnovana, pa je ista usvojena a predmet zbog prirode upravne stvari dostavlja na ponovni postupak prvostepenom organu koji je dužan u ponovnom postupku u roku od 20 dana od prijema na osnovu pravilne primjene Zakona o slobodnom pristupu informacijama donijeti rješenje u postupku odlučivanja o predmetnom zahtjevu. Na osnovu člana 237 stav 2 Zakona o opštem upravnom postupku je poništeno prvostepeno rješenje, a predmet se zbog prirode upravne stvari dostavlja na ponovni postupak prvostepenom organu.

Sa iznijetih razloga, shodno članu 38 Zakona o slobodnom pristupu informacijama i člana 237 stav 2 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**