**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-2075-2/18**

**Podgorica, 29.01.2019.godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi Planinarskog kluba Budućnost Group doo 12-3800-4/2018 od 03.05.2018.godine izjavljene protiv rješenja Centralne banke Crne Gore broj 12-3800-3/2018 od 25.04.2018.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) (“Sl.list Crne Gore”, br.44/12 i 030/17) i člana 126 stav 4 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017) i je na sjednici održanoj dana 09.08.2018. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama Planinarskog kluba Budućnost Group doo br. P-01/35-18 od 23.04.2018.godine, na način što je odlučeno: ”Odbija se zahtjev za pristup informaciji u vidu dostavljanja Pravilnika/Odluke/Uputstva o uslovima za izdavanje odobrenja, uključujući i minimalni osnivački kapital, poslovanje, kontrolu poslovanja i oduzimanje odobrenja Zalagaonica, zbog neposjedovanja. Rješenje će se dostaviti elektronskim putem.“ U obrazloženju osporenog rješenja se u bitnom navodi da je Centralnoj banci Crne Gore dana 23.04.2018. godine X X, kao izvršni direktor pravnog lica „Planinarski klub Budućnost Group" doo podnio zahtjev za slobodan pristup informacijama br. P-01/35-18, kojim traži da mu se dostavi Pravilnik/Odluka/Uputstvo o uslovima za izdavanje odobrenja, uključujući i minimalni osnivački kapital, poslovanje, kontrolu poslovanja i oduzimanje odobrenja Zalagaonica. Razmatrajući predmetni zahtjev Centralna banka Crne Gore je utvrdila da ne raspolaže traženim aktima. Naime, nijednim zakonskim ili podzakonskim propisom, koji je u okviru nadležnosti Centralne banke Crne Gore nije propisano osnivanje, poslovanje i kontrola zalagaonica. Zakon o finansijskom lizingu, faktoringu, otkupu potraživanja, mikrokreditiranju i kreditno-garantnim poslovima („Sl.list CG“ br. 73/17), i na njemu zasnovani podzakonski propisi, ne poznaju zalagaonice kao pružaoce finansijskih usluga. Troškova postupka nije bilo. U smislu člana 21 Zakona o slobodnom pristupu informacijama dostavljanje će se izvršiti elektronskim putem na adresu [XXXXXX](mailto:zeljkomarkovic71@gmail.com). Na osnovu izloženog odlučeno kao u izreci.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da se rješenje pobija zbog povrede pravila postupka i nepotpuno i nepravilno utvrđenog činjeničnog stanja. U bitnom se navodi da se žalilac dana 23.aprila 2018.godine, kao izvršni direktor pravnog lica "Planinarski klub Budućnost Group" Podgorica (u daljem tekstu: Društvo) obratio nadležnom licu u prvostepenom organu (u daljem tekstu: CBCG-e), zahtjevom za pristup informaciji, na osnovu člana 3 i člana 18 stav 1 Zakona o slobodnom pristupu informacijama („Službeni list Crne Gore", broj 44/12) kojim je tražio Pravilnik/Odluku/Uputstvo o uslovima za izdavanje odobrenja, uključujući i minimalni osnivački kapital, poslovanje, kontrolu poslovanja i oduzimanje odobrenja Zalagaonica. Pristup traženoj informaciji žalilac je želio ostvariti: Elektronskim putem na e-mail adresu [XXXXXX](mailto:zeljkomarkovic71@gmail.com) uz napomenu da mu je traženi Pravilnik/Odluka/Uputstvo potreban radi usklađivanja djelatnosti iz klasifikacione grupe 64.92, Ostale usluge kreditiranja - Zalagaonica, s hod no zakonu o klasifikaciji djelatnosti ("Sl. list CG br.18 od 1.aprila 2011.godine") sa istim aktom CBCG-e. Kako je u bitnom naveo u predmetu žalbe pristup informaciji je odbijen zbog neposjedovanja. Naime, Kao izvršni direktor, društva, registrovan rješenjem CRPS od 07.07.2014.godine za obavljanje pretežne djelatnosti iz klasifikacione grupe 64.92, Ostale usluge kreditiranja - Zalagaonica, shodno zakonu o klasifikaciji djelatnosti ("Sl.list CG br.18 od 1.aprila 2011.godine") zahtjevom Br.03-4714/1 dana 28.08.2014. godine, obratio se CBCG - za mišljenje, i dobio odgovor Br.03-4704/3 od 01.09.2014.godine, Sektor za kontrolu - za uplatu 150,00€, za mišljenje, što - nije urađeno, ni do danas. Kao dokaz se u prilogu dostavlja: Rješenje Broj 12-3800-3/2018 od 25.04.2018.godine; Rješenje CRPS od 17.10.2012.godine; Izvod iz CRPS od 17.10.2012.godine; Zahtjev za mišljenje Br.03-4714/1 od 28.08.2014.godine; Odgovor CBCG-e Br.03-4704/3 od 01.09.2014.godine - Sektor za kontrolu; CBCG-e, kao pravno lice sa sjedištem u Podgorici, koji se shodno zakonu ne upisuje u CRPS, čiji je osnovni cilj: podsticanje i očuvanje stabilnosti finansijskog sistema, uključujući podsticanje i održavanje zdravog bankarskog sistema i sigurnog i efikasnog platnog prometa; a funkcija je definisana čl.14 Zakona o CBCG. Dopisom Broj 03-2091-1/18 od 19.02.2018.godine, CBCG-e je na okolnosti saznanja da je društvo, registrovano u Centralnom registru privrednih subjekata kao pravno lice sa šifrom i nazivom djelatnosti 64.92 - ostale usluge kreditiranja, odredbom člana 4 Zakona o bankama, radi prikupljanja dodatnih informacija, izvršenje pregleda poslovnih knjiga i druge dokumentacije, a u skladu sa navedenim, naložio da u roku od 7 dana od dana dostavljanja dopisa, dostavi dokumentaciju koja se odnosi na poslovanje, od dana početka obavljanja djelatnosti do dana dostavljanja dopisa, i to po slijedećem: statut društva; druga interna kata ukoliko postoje; posljednji bilans stanja i bilans uspjeha; lične podatke, broj telefona i adresu lica koje vodi računovodstvo društva; kopije ugovora sa klijentima; analitičke kartice računa društva u bankama koje posluju u Crnoj Gori; ostalu dokumentaciju za koju se procijeni da može biti od važnosti u predstojećem postupku saznanja i ispitivanja svih relevantnih činjenica. Kao dokaz se prilaže: Dopis Broj 03-2091-1/18 od 19.02.2018.godine; U potpunosti je ispoštovan dopis i o svemu, istog obavijestili, preko arhive. Obavještenje (sa 20 priloga) od 26.02.2018.godine; Obavještenje - Dopuna (sa 20 priloga) od 27.02.2018.godine, koje se odnosi na osnivača, sportsku organizaciju Planinarski klub „Budućnost", iz Podgorice. Dopisom CBCG-e, radi dostavljanja dodatnih informacija, Broj 03-2091-4/18 od 02.03.2018.godine, konstatovana je ranije dostavljena dokumentacija, uz obaviještenje da je potrebno dostaviti bilanse stanja i uspjeha za 2014, 2015, 2016, i 2017.godinu, koji su se nalazili u posjedu Društva za proizvodnju, promet i usluge Vektor doo Podgorica (računovođa društva) i određeni broj Ugovora o zalozi, a u skladu sa odredbom čl.4 st 2 i 3 Zakona o bankama, u roku od 5 dana. Dokaz: Dopis radi dostavljanja dodatnih informacija, Broj 03-2091-4/18 od 02.03.2018.godine. U ime društva shodno dopisu, broj gornji, žalilac se obratio Agenciji za knjigovodstvo - Društvo za proizvodnju, promet i usluge Vektor doo, Podgorica, ul.Vuka Karadžića br.07, tel.XXXXXXX Veroslava Caković, e-mail: [XXXXXX](mailto:vera.cakovic@hotmail.rs). PIB 02373068, Registarski broj 50161784, radi dostave tražene dokumentacije ili dijela u čijem su posjedu, po slijedećem: 1) Iskaz o finansijskoj poziciji/Bilans stanja za 2014.godinu, i dalje; 2) Iskaz o ukupnom rezultatu/Bilans uspjeha za 2014.godinu, i dalje; od istih je uslijedio odgovor - da nemaju nikakvu obavezu prema društvu. Dokaz: Dopis (email) od 05.03/18, Društvu za proizvodnju, promet i usluge VEKTOR doo, Podgorica, ul.Vuka Karadžića br.07, tel.XXXXXXXX Veroslava Caković, e- mail: [XXXXXX](mailto:vera.cakovic@hotmail.rs), radi dostave traženog; Odgovor Društva za proizvodnju, promet i usluge VEKTOR doo. Shodno navedenom, o svemu dopisom od dana 09.03.2018.godine, obaviještena je CBCG-e i gdje je predloženo da se shodno svojim nadležnostima od navedenog privrednog subjekta, preko Uprave policije i Poreske uprave pribavi navedeni podatak iz razloga što društvo, to nije u mogućnosti, bez sudskog postupka, a što se namjerava i uraditi. Takođe, istim dopisom, obavještena je CBCG-e da: Druga dokumentacija - Interna akta društva/sportske organizacije (osnivač) - ne postoje; Druga dokumentacija društva/sportske organizacije (osnivač) - Ugovori sa klijentima/Ugovori sa sportistima - ne postoje; Ostala dokumentacija društva/sportske organizacije (osnivač) - koja može biti od važnosti u predstojećem postupku saznanja svih relevantnih činjenica - ne postoji. Dokaz: Obavještenje (sa 2 priloga) od 09.03.2018.godine. CBCG-e je dopisom Broj 03-2091-6/18 od 23.03.2018.godine, povodom pređašnje komunikacije u vezi poslovanja društva, te činjenice da je društvo registrovano u Centralnom registru privrednih subjekata kao pravno lice sa šifrom i nazivom djelatnosti 6492 - ostale usluge kreditiranja, obavijestio društvo da je potrebno - odmah, pristupiti podnošenju zahtjeva za brisanje navedene djelatnosti iz CRPS, kao i da nakon toga rješenje o izvršenom brisanju dostavi na uvid CBCG-e. Ovo iz razloga, što je odredbom člana 4 Zakona o bankama, između ostalog propisano da se pravna i fizička lica ne smiju, bez potrebne dozvole CBCG-e, u vidu djelatnosti ili zanimanja, u Crnoj Gori baviti bankarskim poslovima. Uz napomenu da se do dana brisanja djelatnosti društvo ne smije baviti odobravanjem kredita/zajmova zainteresovanim licima. Kako dopis CBCG-e ima naredbodavni karakter, a uz to je običan dopis, ne nazivajući ga, ni odlukom ni rješenjem, u kojem se ne navodi decidno, da li je ili ne u postupcima društva došlo do kršenja zakonskog ili podzakonskog propisa, u ime društva punomoćnik adv Glogić Denis, se obratio za izdavanje dozvole, odnosno odobrenja.

Dokaz: Dopis Broj 03-2091-6/18 od 23.03.2018.godine; Dopis, od 23.04.2018.godine;

Smatraju da CBCG-e ako jeste nadležna a navedeni dopisi ukazuju na to, ista mora posjedovati traženu informaciju - Pravilnik/Odluka/Uputstvo za uređivanje uslova za izdavanje odobrenja, uključujući i minimalni osnivački kapital, poslovanje, kontrolu poslovanja i oduzimanje odobrenja Zalagaonica. Saglasno navedenom, u ime društva žalilac je primoran ustati sa naslovnom žalbom, i predlaže da se pred ovim drugostepenim organom, kao mjesno i stvarno nadležnim, na navedeni slučaj, organizuje usmena rasprava, i donese, slijedeće rješenje kojim se žalba usvaja kao osnovana. Poništava se Rješenje Centralne banke CG, Podgorica Broj 12-3800-3/2018 od 25.04.2018. godine i nalaže CBCG-e, da dostavi društvu traženu informaciju;

Postupajući po žalbi Marković Željka izvršnog direktora „Planinarskog kluba Budućnost Group" doo, br. P-01/35-1/18 od 03.05.2018.godine, izjavljene protiv Rješenja Centralne banke Crne Gore br. 12-3800-3/2018 od 25.04.2018. godine, na osnovu čl. 125 Zakona o upravnom postupku („Sl.list CG“ br. 56/14, 20/15, 40/16 i 37/17), i člana 37 Zakona o slobodnom pristupu informacijama („SI.list CG“ br. 44/12 i 30/17), Centralna banka Crne Gore podnosi: odgovor na žalbu protiv Rješenja Centralne banke Crne Gore br. 12-3800-3/2018 od 25.04.2018. godine, kojim je odbijen zahtjev za pristup informaciji zbog neposjedovanja, podnosilac zahtjeva X X, izvršni direktor „Planinarskog kluba Budućnost Group”, dostavio je prvostepenom organu blagovremeno izjavljenu žalbu. U predmetnoj žalbi žalilac ukazuje na okolnosti koje se odnose na poslovanje, registraciju i potrebu izdavanja dozvole za rad pravnom licu u čije ime podnosi i ovu žalbu, a koje okolnosti nijesu u vezi ovog postupka i zahtjeva za slobodan pristup informacijama. U konačnom predlogu traži se da Agencija kao drugostepeni organ poništi predmetno rješenje i obaveže Centralnu banku Crne Gore da mu dostavi traženu dokumentaciju. Žalba je neosnovana. Centralna banka je razmotrila predmetnu žalbu i izražava prije svega čuđenje sadržajem koji je potpuno irelevantan za ovu pravnu stvar, iz kojeg razloga se neće izjašnjavati na žalbene navode. Podsjeća se na ono što je ukazano i u žalbom pobijanom rješenju. Nijednim zakonskim ili podzakonskim propisom, koji je u okviru nadležnosti Centralne banke Crne Gore nije propisano osnivanje, poslovanje i kontrola zalagaonica. Zakon o finansijskom lizingu, faktoringu, otkupu potraživanja, mikrokreditiranju i kreditno-garantnim poslovima („Sl.list CG“ br. 73/17), i na njemu

zasnovani podzakonski propisi, ne poznaju zalagaonice kao pružaoce finansijskih usluga. Dakle, Centralna banka ne posjeduje akte koji su traženi zahtjevom za slobodan pristup informacijama. Zahtjev za slobodan pristup informacijama br. P-01/35-18 od 23.04.2018. godine. Rješenje Centralne banke Crne Gore br. 12-3800-3/2018 od 25.04.2018. godine. Žalba Marković Željka izvršnog direktora „Planinarskog kluba Budućnost Group" doo, br.P-01/35-1/18 od 03.05.2018. godine. Na temelju ovih činjenica prvostepeni organ je pravilno primijenio propise, kako materijalne tako i procesne, zbog čega je predmetna žalba neosnovana. Zbog svih iznijetih razloga prvostepeni organ, u smislu člana 126 stav 4 Zakona o upravnom postupku predlaže da drugostepeni organ žalbu odbije kao neosnovanu i potvrdi Rješenje Centralne banke Crne Gore br. 12-3800-3/2018 od 25.04.2018. godine.

Nakon razmatranja spisa predmeta, žalbenih navoda i odgovora na žalbu Savjet Agencije nalazi da je žalba neosnovana.

Član 126 stav 4 Zakona o upravnom postupku propisuje da će drugostepeni organ odbiti žalbu kad utvrdi da je prvostepeni postupak pravilno sproveden i da je rješenje pravilno i na zakonu zasnovano, a žalba neosnovana. Savjet Agencije, ispitujući zakonitost osporenog rješenja je utvrdio da je prvostepeni organ pravilno primjenio materijalno pravo kada je na osnovu člana 30 stav 5 Zakona o slobobonom pristupu informacijama kojim je propisano da rješenje kojim se odbija zahtjev za pristup informaciji sadrži detaljno obrazloženje razloga zbog kojih se ne dozvoljava pristup traženoj informaciji odbio zahtjev za slobodan pristup informacijama jer je dao jasne raloge da nije u posjedu traženih informacija. Prvostepeni organ je jasno u svom rješenju br. 12-3800-3/2018 naveo da ne posjeduju traženu informaciju - odnosno Pravilnik/Odluka/Uputstvo o uslovima za izdavanje odobrenja, uključujući i minimalni osnivački kapital, poslovanje, kontrolu poslovanja i oduzimanje odobrenja Zalagaonica, jer nijednim zakonskim ili podzakonskim propisom, koji je u okviru nadležnosti Centralne banke Crne Gore nije propisano osnivanje, poslovanje i kontrola zalagaonica. Zakon o finansijskom lizingu, faktoringu, otkupu potraživanja, mikrokreditiranju i kreditno-garantnim poslovima („Sl.list CG“ br. 73/17), i na njemu zasnovani podzakonski propisi, ne poznaju zalagaonice kao pružaoce finansijskih usluga.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 126 stav 4 Zakona o upravnom postupku, kao u izreci rješenja.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**