**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br.UPII 07-30-3583-2/18**

**Podgorica, 01.03.2019.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X broj 02-3-07-UPI-187/18-1 od 16.10.2018.godine, izjavljene povodom povrede pravila postupka-nedonošenja rješenja Sekretarijata za prostorno planiranje i izgradnju Herceg Novi, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 4 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017) je na sjednici održanoj dana 04.12.2018. godine donio:

**R J E Š E NJ E**

Žalba se odbija kao neosnovana.

**O b r a z l o ž e nj e**

Prvostepeni organ Sekretarijat za prostorno planiranje i izgradnju Herceg Novi je donio rješenje br.02-3-007-UPI-187/2018 od 15.10.2018.godine a po osnovu podnijetog zahtjeva za slobodan pristup informacijama X X br. 02-3-007-UPI-187/2018 od 24.09.2018.godine.

Žalba se izjavljuje zbog ćutanja organa vlasti po zahtjevu o slobodnom pristupu informacijama broj: 02-3-007-UP1-187/2018 od 24.09.2018.godine. Sekretarijatu za prostorno planiranje i izgradnju 24.09.2018.godine stranka podnosi zahtjev za slobodan pristup informacijama: 1.Spisi svih zahtjeva-predmeta koji se odnose na legalizaciju bespravno sagrađenih objekata i posebnih djelova objekata na kat.parc. 1224/1; 1224/2; 1224/3 i 1224/4, List Nepokretnosti 2274 K.O.Topla Herceg Novi. Sekretarijat za prostorno planiranje i izgradnju nije blagovremeno, a i uopšte riješio po zahtjevu od 24.09.2018.godine. Imajući u vidu činjenice da se u ovom postupku radi o kršenju člana 17 zakona o slobodnom pristupu informacijama i preovađujućem javnom interesu objavljivanjem informacija koje ukazuju na osnov sumnje u korupciju i nepoštovanje propisa Zakona o prostornom planiranju i izgradnji, a s obizirom na činjenicu da je podnosilac zahtjeva vlasnik 1/1 zemljišta na kojem su izgrađeni objekti za koje se traži legalizacija, žalilac predlaže da Agencija od organa vlasti zatraži spise svih predmeta koji se odnose na legalizaciju objekata iz L.N 2274,K.O.Topla Herceg Novi(kat.parc.1224/1-2-3 i /4, i da u skladu sa zakonom donese meritornu odluku kojom se zahtjev usvaja i podnosiocu zahtjeva dostavljaju sve tražene informacije.

Savjet Agencije je zatražio dopisom broj 07-42-10875-1/18 od 10.11.2018.godine od žalioca izjašnjenje da li odustaje od podnijete žalbe u roku od 5 dana jer je prvostepeni organ donio postupio po podnijetom zahtjevu i donio rješenje br. 02-3-007-UPI-187/2018 od 15.10.2018.godine.

U izjašnjenju podnosioca zahtjeva broj 07-42-10875-2/18 od 17.11.2018.godine se navodi da Agencija za zaštitu ličnih podataka i slobodan pristup informacijama, podnosiocu zahtjeva dostavlja rješenje sekretarijata broj: 02-3-187/2018 od 15.10.2018.godine, sa nalogom izjašnjenja. Rješenje je u cjelosti nezakonito i žalilac predlaže da agencija isto poništi i meritorno odluči i donese novo na zakonu zasnovano rješenje. 1) Sekretarijatu za prostorno planiranje i izgradnju stranka se podnosi zahtjev 17.septembra 2018.godine za slobodan pristup informacijama, dokaz br.1.zaveden u opštinski biro. Međutim zahtjev je nezakonito ovjeren samo štambilom sa datumom, bez potvrde i pečata Opštine kao i zavodnog broja, dokaz u zahtjevu, kojim nepostupanjem su povrijeđena pravila postupka. 2)Novi zahtjev, (predmet 187) se postavlja za dostavljanje spisa predmeta koji se odnose na legalizaciju bespravno sagrađenih objekata na kat.parc. 1224/1, 1224/2, 1224/3 i 1224/4 za L.N.2274 K.O. Topla Herceg Novi. 3) Zbog neupisivanja broja predmeta i po mišljenju podnosioca nepotpunog zahtjeva, (nedostaje broj lista nepokretnosti) stranci je onemogućeno učestvovanje u postupku. 4) Zbog navedenih nezakonitosti i nedostataka, stranka podnosi novi zahtjev 24.09.2018. godine, koji se odnosi na list nepokretnosti 2274 K.O. Topla Herceg Novi, dokaz br.2 koji je zahtjev drugačije identifikacije informacije se traže za L.N.2274 K.O.Topla Herceg Novi. Postavljanjem novog zahtjeva sa drugačijom identifikacijom od prvobitnog zahtjeva, dostavljanjem potvrde i pečata Opštine, sa brojem predmeta, dokaz br.3 stranci je omogućeno učešće u postupku. б) Kako je prvi zahtjev (broj 176) bio nepotpun, (nedostaje broj lista nepokretnosti), organ vlasti je imao obavezu shodno članu 20 zakona o slobodnom pristupu informacijama pozvati stranku da dopuni zahtjev dostavljanjem broja lista nepokretnosti za tražene parcele. 6) Organ vlasti je takođe imao zakonsku obavezu, shodno članu 27 u vezi sa članom 8, 60, 64, aktivno pomoći stranci, naložiti stranci uređenje zahtjeva i u krajnjem slučaju nakon prijema drugog zahtjeva broj 187, zahtjeve spojiti u jedan postupak. 7) Ovo posebno što su rješenjem broj:02-3-176/2018, dokaz br.4, dostavljene samo selektivno odabrane informacije na koje je podnosilac zahtjeva blagovremeno uložio žalbu koja je takođe primljena samo sa štambiljom Opštine bez potvrde o datumu broju i podnosiocu žalbe, dokaz br.5. 6) U predmetu broj: 02-3-176/2018, dispozitivom rješenja se odlučuje o dostavljanju kopija spisa navedenih predmeta, po zahtjevu od 17.09.2018.godine. Međutim obrazloženjem rješenja se ne navodi identifikacija i vrsta spisa, pa je obrazloženje nerazumljivo. Rješenjem takođe nije utvrđeno činjenično stanje u postupku, koje spise posjeduje organ vlasti, čime je prekršen član 22.stav 6 ZUP-a zbog kojih razloga je podnosilac uložio žalbu, pa rješenje nije konačno. Takođe dispozitiv rješenja je neizvršiv jer se brojem predmeta ne može utvrditi koje spise treba dostaviti, pa je dispozitiv rješenja broj:176/18 od 24.09.2018.godine nezakonit i neizvršiv. 7) Ovo posebno što se radi o vrlo osjetljivoj pravnoj stvari i mogućoj povredi prava svojine član 58 Ustava CG i člana 1 protokola br.1 uz evropsku konvenciju, dozvoljavanjem učešća neovlašćenim licima u legalizaciji objekata (ne posebnih djelova) koje je jedino ovlašćeno lice graditelj na svom zemljištu (član 30 ZSPO) podnosilac zahtjeva 1/1, dokaz L.N.2274.dokaz br.6. 8) U pravcu zaštite prava svojine, stranka i vlasnik podnosi zahtjev za informacije, koje nadležni službenici sekretarijata opstruiraju i vrše nezakonite radnje. lako je podnosilac zahtjeva i vlasnik objekata X X podnio zahtjev za legalizaciju, dokaz br.7 i u zahtjevu označio tačnu adresu, ul.Šetalište pet Danica dokaz br.8, načelnica Marina Sekulić akt o uređenju zahtjeva šalje na „pogrešnu" adresu Mića Vavića 1, dokaz br.9. Međutim spis savjesnošću poštara dolazi u ruke vlasnika. Žalilac predlaže da Agencija uzme u obzir prioritet predmeta, i odluku evropskog suda za ljudska prava broj 65695/09, X protiv Crne Gore dokaz br.10, u izvršenju pravosnažnog rješenja broj 0604, o uklanjanju objekta, i predmet riješi po prioritetu. lmajući u vidu sve navedeno, podnosilac zahtjeva spise traži radi zaštite prava svojine i preovlađavajućeg javnog interesa, nepoštovanje propisa, sumnju da je izvršeno krivično djelo i postojanje razloga za pobijanje sudske odluke. Kako žalilac dalje navodi neophodno je i predlaže da Agencija za zaštitu podataka ličnosti i slobodan pristup informacijama poništi sporna rješenja broj: 02-3-187/2018 od 15.10.2018.godine i rješenje broj:02-3-176/2018 od 24.09.2018.godine, po žalbi od 16.oktobra 2018, (dostavljeno u prilogu), zatraži sve spise predmeta i donese meritornu odluku kojom dostavlja tražene spise predmeta.

Nakon razmatranja spisa predmeta i žalbenih navoda Savjet Agencije je našao da je žalba neosnovana.

Član 126 stav 4 Zakona o upravnom postupku propisuje da će drugostepeni organ odbiti žalbu kad utvrdi da je prvostepeni postupak pravilno sproveden i da je rješenje pravilno i na zakonu zasnovano, a žalba neosnovana.

Savjet Agencije utvrdivši da je Sekretarijat za prostorno planiranje i izgradnju Herceg Novi postupio po podnijetom zahtjevu i donio rješenje br. 02-3-007-UPI-187/2018 od 15.10.2018.godine, te je uputio X X dopis br. 07-42-10875-1/18 od 10.11.2018.godine, povodom odustanka od žalbe. X X u ostavljenom roku od 5 dana je dostavio traženo izjašnjenje u vezi mogućeg povlačenja izjavljene žalbe zbog povrede pravila postupka Sekretarijata za prostorno planiranje i izgradnju Herceg Novi kojim obavještava Agenciji da ne povlači žalbu zbog povrede pravila postupka. Obzirom da je Savjet Agencije ustanovio da, u konkretnom slučaju, ne postoji ćutanje administracije, odnosno da je po podnijetom zahtjevu odlučeno rješenjem br.02-3-007-UPI-187/2018 od 15.10.2018.godine Sekretarijata za prostorno planiranje i izgradnju Herceg Novi, pa žalbu odbija kao neosnovanu. Savjet Agencije je uvidom u rješenje br.02-3-007-UPI-187/2018 od 15.10.2018.godine Sekretarijata za prostorno planiranje i izgradnju Herceg Novi utvdio da nije izvršena povreda pravila postupka i da je Sekretarijat za prostorno planiranje i izgradnju Herceg Novi postupio po zahtjevu za slobodan pristup informacijama i isti akt dostavila podnosiocu zahtjeva.

Savjet Agencije je cijenio i ostale navode iz žalbe, pa je našao da nijesu od uticaja za drukčije rješavanje u ovoj pravnoj stvari.

Sa iznijetih razloga, shodno članu 38 Zakona o slobodnom pristupu informacijama i člana 126 stav 4 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**