**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-3662-2/18**

**Podgorica, 05.03.2019. godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X, advokata iz Podgorice br. UPII 07-30-3662-1/18 od 15.11.2018. godine izjavljene protiv rješenja Uprave za nekretnine Crne Gore broj Br. 06-98/2 od 01.11.2018. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 7 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017) je na sjednici održanoj dana 02.02.2019. godine donio:

**R J E Š E NJ E**

Usvaja se žalba.

Poništava se rješenje Uprave za nekretnine Crne Gore broj Br. 06-98/2 od 01.11.2018. godine.

Predmet se dostavlja prvostepenom organu na ponovni postupak i odlučivanje.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X, advokata iz Podgorice od 08. 10. 2018. godine, kojim je odlučeno: Odbija se kao neosnovan zahtjev advokata mr X X iz Podgorice kojim je tražio pristup informaciji: Spisak nepokretnosti koje se nalaze u svojini firme PROPER: INVESTMENT BUDVA P.O.O. Budva, Razino bb, PIB: 02928272, kao i spisak nepokretnosti na kojim je navedena firma svojevremeno imala pravo svojine ali su iz vlasništva iste prešle u vlasništvo drugog subjekta (fizičkog lica, pravnog lica.,.) u pošlednje 3 godine, računajući unazad od dana prijema ovog zahtjeva, kao i fotokopije dokumenata na osnovu kojih je izvršen prenos prava svojine na nepokretnostima; Spisak nepokretnosti koje se nalaze u svojini firme ASTRA MONTENEGRO INVESTMENT ASSOCIATION D.O.O. Budva, poluostrvo Zavala, Zgrada ,,Harmonia“, poštanski fax br. 81 PIB: 02772426, kao i spisak nepokretnosti na kojima je navedena firma svojevremeno imala pravo svojine ali su iz vlasništva iste prešle u vlasništvo drugog subjekta (fizičkog, pravnog lica..), u pošlednje 3 godine, računajući unazad od dana prijema ovog zahtjeva, kao i fotokopije dokumenata na osnovu kojih je izvršen prenos prava svojine na nepokretnostima; Spisak nepokretnosti koje se nalaze u svojini firme MONTERRA CONSTRUCTION Đ.O.O. BUDVA, Budva, Jadranski put br. 31, PIB:02689618, kao i spisak nepokretnosti na kojima je navedena firma svojevremeno imala pravo svojine ali su iz vlasništva iste prešle u vlasništvo drugog subjekta (fizičkog, pravnog lica...) u pošlednje 3 godine, računajući unazad od dana prijema ovog zahatjeva kao i fotokopije dokumenata na osnovu kojih je izvršen prenos prava svojine na nepokretnostima. U obrazloženju se navodi da postupajući u skladu sa odredbama člana 29 stav 1 tačka 1 Zakona o slobodnom pristupu informacijama kojim je propisano da će organ vlasti odbiti zahtjev za prjsjup informaciji, ako pristup informaciji zahtijeva iii podrazumijeva sačinjavanje nove informacije, rješavajući po žalbi br.06-98/1 od 30.10.2018 godine, prvostepeni organ je našao da pristup informacijama zahtijeva ili podrazumijeva sačinjavanje nove informacije, pa shodno naprijed navedenom ne može udovoljiti podnijetom zahtjevu.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da se rješenje pobija iz svih zakonskih razloga. U bitnom se navodi da je predmetno rješenje neosnovano u cjelosti i podnosilac zahtjeva ga pobija iz sledećih razloga. Organ uprave koji vodi predmetni postupak je bio u obavezi da se pridržava načela utvrđivanja istine iz člana 11 Zakon o upravom postupku, a isti to nije učinio, tj. činjenično stanje nije pravilno ni potpuno utvrđeno, te proizlazi da je i predmetna odluka donesena na osnovu nepravilno i nepotpuno utvrđenog činjeničnog stanja. Naime, prvostepeni organ uprave nije udovoljio zahtjevu stranke, a takođe nije ni adekvatno obrazložio u Rješenju iz kojeg razloga eventualno nije u mogućnosti da odgovori istom, ukoliko zaista ne posjeduje sve ove informacije u svojoj evidenciji. Nadalje, prvostepeni organ je, ukoliko zaista ne posjeduje sve tražene informacije u svojoj evidenciji, bio dužan udovoljiti zahtjevu stranke u onom dijelu u kojem te informacije posjeduje, a što isti takođe nije učinio. Sa navedenih razloga, podnosilac zahtjeva predlaže, da drugostepeni organ uprave usvoji predmetnu žalbu, poništi ožalbeno Rješenje i vrati predmet prvostepenom organu na ponovni postupak.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 126 stav 7 Zakona o upravnom postupku propisuje da ako drugostepeni organ nađe da će nedostatke prvostepenog postupka brže i ekonomičnije otkloniti prvostepeni javnopravni organ, on će svojim rješenjem poništiti prvostepeno rješenje i predmet vratiti prvostepenom organu na ponovni postupak. Savjet Agencije je poništio prvostepeno rješenje zbog pogrešne primjene materijalnog prava i povrede pravila postupka. Članom 1 stav 2 tačka 1 Zakona o slobodnom pristupu informacijama (“Sl.list Crne Gore”, br.44/12 i 030/17) je propisano da se odredbe ovog Zakona ne primjenjuju se na:1) stranke u sudskim, upravnim i drugim na zakonu propisanim postupcima, kojima je pristup informacijama iz tih postupaka utvrđen propisom. Savjet Agencije je cijenio da je žalba osnovana, pa je ista usvojena a predmet zbog prirode upravne stvari dostavlja na ponovni postupak prvostepenom organu koji je dužan u ponovnom postupku u roku od 20 dana od prijema na osnovu pravilne primjene Zakona o slobodnom pristupu informacijama donijeti rješenje u postupku odlučivanja o predmetnom zahtjevu. Na osnovu člana 126 stav 7 Zakona o upravnom postupku je poništeno prvostepeno rješenje, a predmet se zbog prirode upravne stvari dostavlja na ponovni postupak prvostepenom organu.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 126 stav 7 Zakona o upravnom postupku, odlučeno je kao u izreci..

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**