**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-3820-2 /18**

**Podgorica, 27.02.2019. godine**

Agencija za zaštitu ličnih podataka i slobodan pristup informacijama - Savjet Agencije, rješavajući po žalbi X X br. UPII 07-30-3820-1/18 od 18.12.2018. godine izjavljene protiv rješenja JU OŠ “Braća Ribar” broj 696 od 31.11.2018. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 126 stav 7 Zakona o upravnom postupku ("Službeni list Crne Gore", br. 056/14 od 24.12.2014, 020/15 od 24.04.2015, 040/16 od 30.06.2016, 037/17 od 14.06.2017) je na sjednici održanoj dana 02.02.2019. godine donio:

**R J E Š E NJ E**

Usvaja se žalba .

Poništava se rješenje JU OŠ “Braća Ribar” broj 696 od 31.11.2018. godine.

Predmet se dostavlja prvostepenom organu na ponovni postupak i odlučivanje.

**O b r a z l o ž e nj e**

Prvostepeni organ je donio rješenje po osnovu podnijetog zahtjeva za slobodan pristup informacijama X X od 14. 11. 2018. godine, kojim je odlučeno: 1. Dozvoljava se X X pristup informacijama, dosijeu X X, profesora pedagogije u JU OS „Braća Ribar“ u Zatonu, kao i pristup dokumentaciji Konkursne komisije JU OS „Braća Ribar“-Zaton, koji se odnose na predlog kandidata za radno mjesto nastavnik/ca pedagogije. 2. Pristup traženim informacijama omogućava, se neposrednim uvidom u ličnu dokumentaciju izabranog kandidata, dok će dokumentacija Konkursne komisije biti dostavljena na lični e-mail podnosioca zahtjeva, u roku od tri dana od dana dostavljanja ovog rješenja. U obrazloženju se navodi da je postupajući po zahtjevu, odlučeno da se podnosiocu zahtjeva dozvoli pristup informacijama izabranog kandidata neposrednim uvidom u ličnu dokumentaciju, dok će dokumentacija Konkursne komisije, biti dostavljena na e-mail podnosioca zahtjeva x x x x. Na osnovu izloženog, riješeno je kao u dispozitivu rješenja.

Protiv ovog rješenja u zakonskom roku podnosilac zahtjeva je uložio žalbu. U žalbi je navedeno da je dana 14.11.2018. godine upućen zahtjev za slobodan pristup informacijama i od JU OŠ “Braća Ribar” - Zaton, opština Bijelo Polje zatražena akta koja sadrže sljedeće informacije: Dokumentacija Odlukom odabrane kandidatkinje (Odluka broj: 624 od 08.11 .2018. godine); Izvještaj Komisije o predlogu kandidata za radno mjesto nastavnik/ca pedagogije. Budući da povodom navedenog zahtjeva, saglasno odredbi Člana 21 ZOSPI-a, nije dostavljeno rješenje u propisanom obliku, odnosno nije omogućen pristup informaciji na način koji je naveden u zahtjevu, žalilac je nezadovoljan ožalbenim Rješenjem. Na osnovu iznetih razloga, žalilac predlaže da mu Agencija za zaštitu ličnih podataka i slobodan pristup informacijama uvaži žalbu, poništi Rješenje prvostepenog organa i omogući mi pristup traženim informacijama na način na koji je to traženo zahtjevom, odnosno dostavljanjem informacija elektronskim putem.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 126 stav 7 Zakona o upravnom postupku propisuje da ako drugostepeni organ nađe da će nedostatke prvostepenog postupka brže i ekonomičnije otkloniti prvostepeni javnopravni organ, on će svojim rješenjem poništiti prvostepeno rješenje i predmet vratiti prvostepenom organu na ponovni postupak. Savjet Agencije je poništio prvostepeno rješenje JU OŠ “Braća Ribar” broj 696 od 31.11.2018. godine zbog povrede pravila postupka, jer je utvrdio da je prvostepeni organ u osporenom rješenju odobrio pristup dijelu tražene informaciji neposrednim uvidom u dokumentaciju u prostorijama prvostepenog organa, a u osporenom rješenju nije dao dovoljno dobro obrazloženje zbog čega nije odobrio pristup informaciji na način kako je podnosilac zahtjeva u samom zahtjevu naveo. Savjet Agencije je u postupku preispitivanja zakonitosti osporenog rješenja utvrdio da prvostepeni organ nije pravilno primijenio odredbu člana 21 Zakona o slobodnom pristupu informacijama, koji propisuje da podnosilac zahtjeva ima pravo da izabere način na koji želi da ostvari pristup traženoj informaciji, i to: 1) neposrednim uvidom u original ili kopiju informacije u prostorijama organa vlasti; 2) prepisivanjem ili skeniranjem informacije od strane podnosioca zahtjeva u prostorijama organa vlasti; 3) dostavljanjem kopije informacije podnosiocu zahtjeva od strane organa vlasti, neposredno, putem pošte ili elektronskim putem. U stavu 2 istog člana se propisuje da je organ vlasti dužan da omogući pristup informaciji na način iz stava 1 ovog člana za koji se podnosilac zahtjeva opredijelio, osim ako zahtijevani način pristupa tehnički nije moguć. Prvostepeni organ je naveo u osporenom rješenju da se informaciji koja je tražena zahtjevom za slobodan pristup informacijama dozvoljava pristup, ali je propustio da navede razlog zbog kojeg nije odobrio pristup dijelu informacije na način koji je tražio podnosilac zahtjeva. Podnosilac u svom zahtjevu jasno navodi način na koji želi da mu se dostave traže tražene informacije a to je dostavljanjem kopije dokumenata na e-mail adresu: [x](mailto:davidovic.rada@umail.com) x x x x. Savjet Agencije upućuje prvostepeni organ da podnosiocu zahtjeva pripada isključivo pravo izbora načina pristupa traženoj informaciji, osim za slučaj kada se radi o tehničkoj nemogućnosti i postojanju objektivnih razloga iz kojih se to ne može učiniti. Sve prethodno navedeno ukazuje na povredu pravila postupka, što je Savjet Agencije cijenio kao razlog za poništavanje osporenog rješenja te vraćanje predmeta na ponovni postupak prvostepenom organu. Prvostepeni organ je dužan da u ponovnom postupku u roku od 20 dana od prijema rješenja na osnovu pravilno utvrđenog činjeničnog stanja pravilno primjeniti odreba člana 21 Zakona o slobobonom pristupu informacijama. Na osnovu člana 126 stav 7 Zakona o upravnom postupku je poništeno prvostepeno rješenje, a predmet se zbog prirode upravne stvari dostavlja na ponovni postupak prvostepenom organu.

Sa iznjetih razloga, shodno članu 38 Zakona o slobodnom pristupu informacijama i člana 126 stav 7 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**