**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2052-2/18**

**Podgorica, 25.01.2019. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br. 18/119699-119703 od 04.04.2018. godine, izjavljene zbog povrede pravila postupka-nedonošenja rješenja Novske liste, na osnovu člana 38 Zakona o slobodnom pristupu informacijama („Sl.list Crne Gore, br.44/12 i 30/17) člana 129 Zakona o upravnom postupku („Sl.list Crne Gore, br. 056/14, 020/15, 040/16 i 037/17) je na sjednici održanoj dana 17.01.2019. godine, donio:

**R J E Š E NJ E**

Žalba se usvaja.

Nalaže se Novskoj listi da donese rješenje po zahtjevu za slobodan pristup informacijama NVO Mans br. 18/119699-119703 od 05.03.2018. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Novske liste, podnosilac zahtjeva za pristup informaciji je uložio žalbu. U žalbi se navodi da su dana 05.03.2018. godine podnijeli zahtjev za pristup informacijama i to kopije: Svih ugovora sa dobavljačima za sve troškove za predizborne skupove za lokalne izbore u Herceg Novom održane 07.05.2017. godine; Svih faktura za sve troškove za predizborne skupove za lokalne izbore u Herceg Novom održane 07.05.2017. godine; Svih ugovora sa dobavljačima za sve troškove istraživanja javnog mnjenja za lokalne izbore u Herceg Novom održane 07.05.2017. godine; Svih faktura za sve troškove istraživanja javnog mnjenja za lokalne izbore u Herceg Novom održane 07.05.2017. godine i Svih dokaza o isplatama svih troškova angažovanja opunomoćenih predstavnika podnosilaca izbornih lista u prošireni sastav organa za lokalne izbore u Herceg Novom održane 07.05.2017. godine. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 06.07.2018. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-6975-1/18 od 06.07.2018. godine na osnovu člana 129 Zakona o upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Politička partija Novska lista je dana 21.07.2018. godine dostavio Odgovor na zahtjev 07-42-6970-6975-1/18 zaveden pod br. 07-42-7688-1/18 kojim je Savjetu Agencije dostavljena sljedeća dokumentacija: Iskaz o ukupnom rezultatu – bilans uspjeha br. 54363/2017 i Iskaz o ukupnom rezultatu – bilans stanja br. 54363/2017.

Savjet Agencije je uvidom u spise predmeta utvrdio da prvostepeni organ nije imao opravdani razlog zašto nije u roku od 15 dana od prijema zahtjeva donio odluku i istu dostavio stranci, o čemu nema urednog dokaza u spisima predmeta. Iz ovog razloga je utvrđena povreda pravila postupka učinjena od strane prvostepenog organa, a na osnovu raznmatranja spisa predmeta po izjavljenoj žalbi podnosioca zahtjeva za slobodan pristup informacijama.

U konkretnom predmetu, Novska lista nije donijela rješenje po osnovu podnijetog zahtjeva za slobodan pristup informacijama NVO Mans br. 18/119699-119703 od 05.03.2018. godine u zakonskom roku. Novska lista je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana, od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 129 Zakona o upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE**

**Predsjednik, Muhamed Gjokaj**