**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UPII 07-30-121-2/16**

**Podgorica, 26.03.2019.godine**

Agencija za zaštitu ličnih podataka i slobodan pristup informacijama-Savjet Agencije, postupajući po presudi Upravnog suda U.br.2788/2016 od 24.11.2016. godine rješavajući po žalbi NVO Mans br. 16/81936-81937 od 28.01.2016. godine, koga zastupa Veselin Radulović, advokat iz Podgorice, radi poništaja rješenja Investiciono - razvojnog fonda Crne Gore AD Podgorica broj: 05-17003-56/1 od 13. januara 2016. godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12 i 030/17) i člana 237 stav 2 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici dana 11.06.2018. godine donio:

**R J E Š E NJ E**

Usvaja se žalba.

Poništava se rješenje Investiciono - razvojnog fonda Crne Gore AD Podgorica broj 05-17003-56/1 od 13. januara 2016. godine.

Predmet se dostavlja prvostepenom organu na ponovni postupak i odlučivanje.

**O b r a z l o ž e nj e**

Prvostepeni organ je postupajući po zahtjevu Mreže za afirmaciju nevladinog sektora-MANS br. 16/81936-81937 od 30.12.2015. godine donio Rješenje br. 05-17003-56/1 od 13. januara 2016. godine kojim je isti odbijen kao neosnovan. U obrazloženju osporenog rješenja prvostepeni organ je naveo: da je u postupku po predmetnom zahtjevu, rješavajući u dijelit koji se odnosi na dostavljanje svih protokola o poslovnoj saradnji sa poslovnim bankama koje je Investiciono-razvojni fond zaključio u decembru 2015. godine, IRF CG A.D. je našao da je u vrijeme podnošenja predmetnog zahtjeva upućeno bankama i u fazi potpisivanja je ukupno 14 (četrnaest) protokola o poslovnoj saradnji; da je do sačinjavanja ovog rješenja ukupno potpisano 7 (sedam protokola i svi su javno objavljeni I dostupni na internet stranici Fonda - www.irfcg.me. u meniju "DOKUMENTA IRF", podmeni "PROTOKOLI". IRF CG A.D; da će preostali protokoli koji još nijesu potpisani od strane banaka i vraćeni IRF CG A.D. biti objavljeni na navedenoj internet stranici kad budu potpisani; da je predmetni zahtjev u dijelu koji se odnosi na dostavljanje odluka o dodjeli kredita koje je Investiciono-razvojni fond Crne Gore A.D. donio u decembru 2015. godine, odbijen jer su podaci o odobrenim kreditima javno objavljeni i dostupni na internet stranici Fonda - www.irfcg.me. meni "REALIZOVANI KREDITI", u dokumentu PDF formata pod nazivom "Odobreni krediti IRF-a u 2015. godini".

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da rješenje pobija zbog povrede pravila postupka. Žalilac navodi da po uputstvima datim u osporenom rješenju nije mogao pronaći Odluke o dodijeljenim kreditima koje je ovaj organ donio u navedenom periodu, te da se predmetna žalba odnosi na dio osporenog rješenje kojim prvostepeni organ obavještava žalioca da su Odluke o dodjeli kredita iavno objavljene na njegovoj internet stranici, što žalilac u navedenoj žalbi osporava. Žalilac ukazuje na sljedeće odredbe materijalnog prava: član 26, član 9 stav 1 tačka 2 i 3, član 14 Zakona o slobodnom pristupu informacijama. Ukazuje se da pretragom navedenog sajta nisu pronađene informacije tražene zahtjevom, odnosno dokument u pdf formata pod nazivom „Odobreni krediti IRF-a u 2015. godini”, na koji upućuje prvostepeni organ, te da isti ne sadrži Odluke o odobrenim kreditima već samo tabelarni prikaz odobrenih kredita za navedeni period, iz kojeg se mogu saznati samo informacije o komitentima, iznosu odobrenog kredita i nazivu projekta, ali i ne sve ostale informacije sadržane u Odluci o odobrenju kredita. Žalilac je uputio Agenciju na rješenje Investiciono - razvojnog fonda broj: 05-3512/1 od dana 09.09.2014. godine, kojim je odlučeno o zahtjevu broj: 15/72932, a kojim su takođe tražene Odluke o odobrenim kreditima koje je Fond donio u 2014. godini. Iz ovog odgovora se jasno može zaključiti da Fond u svom faktičkom posjedu mora imati tražene Odluke o dodjeli kredita jer postoji zakonska obaveza ovog organa za donošenje istih, a ne samo tabelarni prikaz odobrenih kredita za traženi period. S obzirom da je donošenjem rješenja prvostepenog organa uskraćeno zakonsko pravo na slobodan pristup informacijama na njegovu štetu, u skladu sa navedenim, žalilac blagovremeno izjavljuje žalbu. Predlaže da Savjet Agencije za zaštitu ličnih podataka i slobodan pristup informacijama poništi predmetno rješenje Investiciono razvojnog-fonda Crne Gore AD i meritorno odluči. Žalilac je tražio troškove postupka po AT-u.

Prvostepeni organ je Agenciji za zaštitu ličnih podataka i slobodan pristup informacijama dostavio odgovor na žalbu br. 05-17003-594/1 od 02.02.2016. godine. U odgovoru na žalbu prvostepeni organ ističe da je donosilac pobijanog rješenja pravilno primijenio Zakon o slobodnom pristupu informacijama, gdje je u zakonskom roku uputio podnosioca zahtjeva na sajt Investiciono-razvojnog fonda Crne Gore A.D. da preuzme tražene informacije. Da se neposrednim uvidom na internet stranicu Investiciono-razvojnog fonda Crne Gore A.D www.irfcg.me, meni "REALIZOVANI KREDITI", u dokumentu PDF formata pod nazivom "Odobreni krediti IRF-a u 2015. godini" mogu se naći svi podaci traženi u inicijalnom zahtjevu, a naročito broj odobrenih kredita, lica kojima su odobreni krediti, odobrene iznose kredita, svrha za šta su krediti odobreni, kao i prebivališta-sjedišta korisnika kredita. Dalje se navodi da ostali podaci iz odluke o odobrenju kredita, za koje podnosilac žalbe navodi da im je Fond ranije dostavljao, čine sastavni dio ugovora o kreditu, koji shodno donesenom Pravilniku o poslovnoj tajni Investiciono-razvojnog fonda Crne Gore A.D. predstavljaju poslovnu tajnu. U daljem navode, da je podnosiocu žalbe od ranije poznato da su traženi podaci javno prezentovani na sajtu Investiciono-razvojnog fonda Crne Gore A.D. Naime, postupajući i rješavajući po Zahtjevima za pristup informacijama NVO MANS iz Podgorice br. 15/77487 - 77488 od 4.05.2015. godine, br. 15/79134-79139 od 11.08.2015.godine, br. 15/79695-79696 od 28.09.2015. godine, br. 15/80147-80148 od 26.10.2015. godine, br. 15/8 1111 -81112 od 7.12.2015. godine, br. 15/81936 - 81937 od 30.12.2015.godine i br. 16/85163 - 85171 od 04.04.2016. godine, kojim je takode traženo dostavljanje odredenih odluka o kreditu Fond je donio odgovarajuća rješenja i podnosioca zahtjeva uputio na navedenu internet stranicu Fonda, gdje se nalaze traženi podaci. Kako su podnosiocu zahtjeva traženi podaci dostupni na internet stranici, šta podnosilac zahtjeva i navodi u predmetnoj žalbi, time se jasno stavlja do znanja da su razlozi žalbe i navođenje propisa na koji se navodno zasniva predmetna žalba neutemeljeni. Posebno navodi, da su na internet stranici navedeni svi bitni elementi iz Odluke o odobrenju kredita, a tiču se korisnika, iznosa i namjene kredita. Da su na internet stranici dostupni podaci o kreditnim uslovima sve 21 kreditne linije Fonda. Ukazuje se da su podatke i informacije iz kreditnog registra banke, finansijske institucije i druga lica su dužni da čuvaju kao tajnu, shodno odredbama člana 37 stav 5 i 6 Zakona o Centralnoj banci Crne Gore, te da su podaci o odobrenim kreditima Investiciono- razvojnog fonda Crne Gore A.D. sastavni dio kreditnog registra Centralne banke Crne Gore to znači da se obaveza čuvanja podataka i informacija iz kreditnog registra Centralne banke Crne Gore odnosi na Investiciono-razvojni fond Crne Gore A.D, jer bi u suprotnom ustupanje i odavanje traženih podataka trećim licima predstavljalo direktno kršenje navedenog zakona. Prvostepeni organ predlaže Agenciji za zaštitu ličnih podataka i slobodan pristup informacijama da žalbu odbije kao neosnovanu.

Savjet Agencije se u smislu člana 40 stav 1 tačka 1 Zakona o slobodnom pristup informacijama obratio zahtjevom br. 07-33-1004-1/16 od 25.02.2015. godine tražeći informaciju koja je predmet zahtjeva za slobodan pristup informacijama 16/81936-81937. Shodno navedenom zahtjevu, prvostepeni organ je dostavio akt br. 05-17003-3995/1 od 01.07.2016. godine uz koji su dostavljene sljedeće odluke: odluka br. 0201-253 od 04.12.2015. godine; odluka br 0201-254 od 04.12.2015. godine; odluka br 0201-255 od 04.12.2015. godine; odluka br 0201-256 od 04.12.2015. godine; odluka br. 0201-257 od 04.12.2015. godine; odluka br.0201-258 od 04.12.2015. godine; odluka br. 0201-259 od 04.12.2015. godine; odluka br. 0201-260 od 04.12.2015. godine; odluka br. 0201-272 od 10.12.2015. godine; odluka br. 0201-273 od 10.12.2015. godine; odluka br. 0201-274 od 10.12.2015. godine; odluka br. 0201-275 od 10.12.2015. godine; odluka br. 0201-276 od 10.12.2015. godine; odluka br. 0201-277 od 10.12.2015. godine; odluka br. 0201-278 od 10.12.2015. godine; odluka br. 0201-279 od 10.12.2015. godine; odluka br. 0201-280 od 10.12.2015. godine; odluka br. 0201-291 od 15.12.2015. godine; odluka br. 0201-292 od 15.12.2015. godine; odluka br. 0201-293 od 15.12.2015. godine; odluka br. 0201-294 od 15.12.2015. godine; odluka br. 0201-297 od 17.12.2015. godine; odluka br. 0201-298 od 17.12.2015. godine; odluka br. 0201-299 od 17.12.2015. godine; odluka br. 0201-300 od 17.12.2015. godine; odluka br. 0201-301 od 17.12.2015. godine; odluka br. 0201-302 od 17.12.2015. godine; odluka br. 0201-303 od 17.12.2015. godine; odluka br. 0201-304 od 17.12.2015. godine; odluka br. 0201-305 od 17.12.2015. godine; odluka br. 0201-306 od 17.12.2015. godine; odluka br. 0201-307 od 17.12.2015. godine; odluka br. 0201-308 od 17.12.2015. godine; odluka br. 0201-309 od 17.12.2015.godine; odluka br. 0201-310 od 17.12.2015.godine; odluka br. 0201-311 od 17.12.2015.godine; odluka br. 0201-324 od 24.12.2015.godine; odluka br. 0201-325 od 24.12.2015.godine.

Nakon razmatranja spisa predmeta, žalbenih navoda, odgovora na žalbu i uvida u dokumentaciju koja je predmet zahtjeva za slobodan pristup informacijama,a postupajući po presudi Upravnog suda U.br. 2788/2016 od 24.11.2016. godine Savjet Agencije nalazi da je žalba osnovana. Član 237 stav 2 Zakona o opštem upravnom postupku propisuje ako drugostepeni organ nađe da će nedostatke prvostepenog postupka brže i ekonomičnije otkloniti prvostepeni organ on će svojim rješenjem poništiti prvostepeno rješenje i vratiti predmet prvostepenom organu na ponovni postupak.

Savjet Agencije nalazi da je prilikom donošenja predmetnog rješenja, prvostepeni organ povrijedio odredbu člana 203 stav 2 Zakona o opštem upravnom postupku, kojom se propisuje da obrazloženje rješenja treba da bude razumljivo i da sadrži kratko izlaganje zahtjeva stranke, činjenično stanje na osnovu kojeg je rješenje donijeto, propise na osnovu kojih je rješenje donijeto, razloge koji, s obzirom na utvrđeno činjenično stanje, upućuju na odluku u dispozitivu rješenja, razloge zbog kojih nije uvažen neki od zahtjeva ili predloga stranke, odnosno nije uzeto u obzir izjašnjenje stranke o rezultatima ispitnog postupka, a kod odlučivanja po slobodnoj ocjeni, glavne razloge za donijetu odluku, imajući u vidu da u predmetnom rješenju prvostepeni organ samo paušalno navodi da se traženi podaci nalaze na internet adresi organa.

Savjet Agencije je u postupku preispitivanja zakonitosti osporenog rješenja izvršio neposredan uvid u kopije svih odluka o dodjeli kredita koje je Odbor direktora Investiciono razvojnog fonda donio u decembru 2015. godine, i u konkretnom slučaju utvrdio u smislu člana 4 Zakona o slobodnom pristupu informacijama postoji potreba činjenja transparetnim rada prvostepenog organa te u cilju javnosti i otvorenosti djelovanja Investiciono-razvojnog fonda Crne Gore A.D. Savjet je pretragom navedenog sajta prema uputstvima datim u rješenju prvostepenog nije mogao pronaći Odluke o dodijeljenim kreditima koje je prvostepeni organ donio u navedenom periodu, jer se na istom nalazi samo tabela sa podacima o navedenim kreditima, a što nije bio predmet zahtjeva i ne predstavlja relevantnu informaciju u konkretnom slučaju. Na navedenom sajtu se mogu saznati samo informacije o komitentima, iznosu odobrenog kredita i nazivu projekta, ali i ne sve ostale informacije sadržane u Odluci o odobrenju kredita, pa se zaključuje da je prvostepeni organ pogrešno utvrdio činjenično stanje, poistovjećujući tabelarni prikaz sa navedenog sajta sa Odlukama koje su predmet zahtjeva iz kog razloga je pogrešno primjenio odredbu člana 26 Zakona o slobodnom pristupu informacijama i neosnovano je pozivanje prvostepenog organa na član 26 Zakona o slobodnom pristupu informacijama.

Imajući u vidu da je podnosilac žalbe jasno precizirao svoj zahtjev shodno odredbi člana 19 Zakona o slobodnom pristupu informacijama, i to na način što je tražio kopije svih odluka o dodjeli kredita koje je Odbor direktora Investiciono razvojnog fonda donio u decembru 2015. godine, a da informacija koja je dostupna na internet stranici organa predstavlja samo tabelarni prikaz odobrenih kredita za traženi period, izvodi se zaključak da prvostepeni organ predmetnim rješenjem ukazao da je javno objavljena informacija koja nije predmet zahtjeva, obzirom da su tražene kopije odluka preciziranih zahtjevom NVO Mans br. 16/81936-81937 od 30.12.2015. godine.

Savjet Agencije je mišljenja da se odgovorom na žalbu ne može dopunjavati osporeno rješenje na način koji bi doveo do konvalidacije istog. S tim u vezi navodi prvostepenog organa iz prethodno navedenog akta, kojim isti ukazuje da podaci iz odluke o odobrenju kredita, a koji nijesu javno objavljeni na internet stranici prvostepenog organa, čine sastavni dio ugovora o kreditu, koji shodno donesenom Pravilniku o poslovnoj tajni Investiciono-razvojnog fonda Crne Gore A.D. predstavljaju poslovnu tajnu, nijesu od značaja, budući da je isti propustio da to konstatuje u osporavanom rješenju.

Na osnovu navedenog Savjet Agencije je našao da predmet treba vratiti prvostepenom organu na ponovni postupak u kom će, na osnovu pravilno utvrđenog činjeničnog stanja i primjene materijalnog prava pravilno primijeniti odredbe Zakona o slobodnom pristupu informacijama.

Savjet Agencije je cijeneći navode presude i žalbe utvrdio da je žalba osnovana, pa je ista usvojena, a prvostepeni organ je dužan da u ponovnom postupku u roku od 20 dana od dana prijema rješenja donese zakonito rješenje u kojem će pravilno primijeniti član 30 Zakona o slobodnom pristupu informacijama, kao i član 203 stav 2 Zakona o opštem upravnom postupku.

Na osnovu člana 237 stav 2 Zakona o opštem upravnom postupku je poništeno prvostepeno rješenje, a predmet se zbog prirode upravne stvari dostavlja na ponovni postupak prvostepenom organu.

Budući da je poništeno rješenje prvostepenog organa i predmet vraćen na ponovno odlučivanje stoga upravni postupak nije okončan tako da se nijesu stekli uslovi za naknadu troškova postupka shodno članu 107 Zakona o opštem upravnom postupku.

Savjet Agencije je cijenio i ostale navode iz žalbe, pa je našao da nijesu od uticaja za drugačije rješavanje u ovoj pravnoj stvari.

Sa iznjetih razloga, shodno članu 38 Zakona o slobodnom pristupu informacijama i člana 237 stav 2 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**