**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3430-2/16**

**Podgorica, 28.02.2019.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po žalbi X X br. UP II 07-30-3430-1/16 od 22.12.2016. godine, koga zastupa Nikola Bajić, advokat iz Pljevalja, radi poništaja akta Sekretarijata za uređenje prostora i imovine Opštine Plav broj: 35/031-183 od 21.11.2016.godine, na osnovu člana 38 Zakona o slobodnom pristupu informacijama (“Sl.list Crne Gore”, br.44/12) i člana 238 stav 1 Zakona o opštem upravnom postupku (“Sl.list Crne Gore”, br.60/03, 73/10 i 32/11) je na sjednici održanoj dana 02.02.2017. godine donio:

**R J E Š E NJ E**

Žalba se usvaja.

Poništava se akt Sekretarijata za uređenje prostora i imovine Opštine Plav broj: 35/031-183 od 21.11.2016.godine.

Usvaja se zahtjev X Xa br. 031-183 od 07.10.2016. godine i dozvoljava se pristup informaciji po zahtjevu putem dostavljanja kopije: Svih pravilnika o unutrašnjoj organizaciji i sistematizaciji radnih mjesta Sekretarijata za uređenje prostora i imovinu Opštine Plav, počevši od 2010. godine, pa zaključno sa datumom podnošenja ovog zahtjeva, a koji su bili na snazi u traženom periodu ili sada važe, a na koje je Predsjednik Opštine dao saglasnost, u roku od tri radna dana od dana dostavljanja rješenja podnosiocu zahtjeva.

Svaka stranka sama snosi svoje troškove.

Rješenje se dostavlja na izvršenje prvostepenom organu.

**O b r a z l o ž e nj e**

Prvostepeni organ je postupajući po zahtjevu br. 031-183 od 07.10.2016. godine donio akt br.031-183 od 07.10.2016. godine u kojem se navodi da je podnosilac zahtjeva na osnovu Zakona o slobodnom pristupu informacijama tražio da mu dostave Pravilnik o unutrašnjoj organizaciji i sistematizaciji radnih mjesta Sekretarijata za uređenje prostora i imovinu Opštine Plav, počev od 2010. godine pa zaključno sa datumom podnošenja ovog zahtjeva, a koji su bili na snazi u traženom periodu ili sada važe, a na koje je predsjednik Opštine dao saglasnost. U daljem se navodi, da u skladu sa članom 26 Zakona o slobodnom pristupu informacijama obavještava da su na snazi Pravilnici koje je podnosilac zahtjeva kao Sekretar ovog sekretarijata donio kada je obavljao poslove Sekreatara u tom periodu i da posjeduje tražene pravilnike, te da nijesu u obavezi dostaviti iste.

Protiv ovog rješenja u zakonskom roku podnosilac zahtjeva je uložio žalbu. U žalbi se u bitnom navodi da rješenje pobija iz svih zakonskih razloga. Navodi se da je žalilac podnio zahtjev za dostavu podataka br.031-183 od 07.10.2016. godine, Opštini Plav - Službi Predsjednika Opštine Plav, kojim je tražio da isti žaliocu dostavi informacije tražene zahtjevom, a na osnovu Zakona o slobodnom pristupu informacijama. Nakon što je protekao zakonski rok za postupanje po zahtjevu, te nakon preuzetih procesnih radnji od strane žalioca, prvostepeni organ, Sekretarijata za uređenje prostora i imovinu Opštine Plav, dostavio je žaliocu odluku, u kojoj navodi da: “ uskladu sa članom 26 Zakona o slobodnom pristupu informacijama (SI. list CG, br.44/12), obavještavamo ga da su na snazi Pravilnici koje ste podnosilac zahtjeva kao Sekretar ovog Sekretarijata donio kad ste obavljao poslove Sekretara u tom period i da posjedujete te Pravilnike te da nijesu u obavezi dostaviti tražene informacije.Tužilac u daljem navodi da je riječ je o špekulacijama prvostepenog organa, koji želi da prekrije javne informacije, te da izbjegne dostavljanje istih, vodeći se pod pretpostavkom da lice koje traži pristup informaciji, posjeduje istu . Predaže da Savjet Agencije za zaštitu ličnih podataka i slobodan pristup informacijama, razmotri navode žalbe, istu da usvoji i donese Rješenje: Nalaže se Opštini Plav-Sekretarijatu za uređenje prostora i imovine opštine Plav, da bez odlaganja, a najkasnije u roku od 15 dana, od dana prijema Rješenaj Agencije, dostavi podatke žaliocu od koje je žalilac tražio Zahtjevom br. 031-183 od 07.10.2016. godine, te da obaveže Opštinu Plav- Sekretarijat za uređenje prostora i imovine opštine Plav da u roku od 15 dana, pod prijetnjom prinudnog izvršenja, isplati žaliocu pripadajuće troškove postupka.

Agencija za zaštitu ličnih podataka i slobodan pristup informacijama dana 27.05.2016. godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje informacije br. br.07-33-341-1/17 od 16.01.2017.godine kojim je traženo da dostave kopiju informacija traženih zahtjevom za slobodan pristup br.031-183 od 07.10.2016.godine i to: Svih pravilnika o unutrašnjoj organizaciji i sistematizaciji radnih mjesta Sekretarijata za uređenje prostora i imovinu Opštine Plav, počevši od 2010. godine, pa zaključno sa datumom podnošenja ovog zahtjeva, a koji su bili na snazi u traženom periodu ili sada važe, a na koje je Predsjednik Opštine dao saglasnost.

Prvostepeni organ je dana 30.01.2017.godine dostavio akt br.35/031-183 od 23.01.2017.godine sa spisima predmeta formiranom po žalbi X X. U daljem se navodi, da punomoćje advokata Nikole Bajića neuredno i nije valjano iz razloga što faksimil advokata ne sadži potpune brojeve telefona u svim podnescima gdje se pojavljuje X X, kao stranka, advokat ili zastupnik stranke. U daljem navode da sve zahtjeve X X trteba odbaciti iz razloga što se radi o osobi koja je smijenjena zbohg zloupotrebe službenog položaja i protiv kojega su u toku postupci pokrenuti u tužilaštvu i za koje od Sekretarijata Opštine Plav traže dokumentaciju o njegovim predmetima za period kada je obavljao poslove Sekretara Sekretarijata za uređenje prostora i imovine Opštine Plav.

Nakon razmatranja spisa predmeta i žalbenih navod, Savjet Agencije je u skladu sa članom 238 Zakona o opštem upravnom postupku, shodno svojim ovlaštenjima a poštujući pozitivne propise, našao da je žalba osnovana.

Savjet Agencije je poništio akt prvostepenog organa broj: 35/031-183 od 21.11.2016. godine zbog povrede pravila postupka, pogrešno i nepotpuno utvrđenog činjeničnog stanja i pogrešne primjene materijalnog prava. Savjet Agencije nalazi da su neosnovani navodi prvostepenog organa da podnosilac zahtjeva posjeduje traženu informaciju jer su traženi Pravilnici donijeti u periodu kad je podosilac zahtjeva obavljao poslove Sekretara i da prvostepeni organ nije u obavezi da ih dostavi, te da nije u obavezi da ih dostavi. Članom 1 Zakona o slobodnom pristupu informacija je propisano da pravo na pristup informacijama u posjedu organa vlasti ostvaruje se na način i po postupku propisanim ovim zakonom. Članom 13 Zakona o slobodnom pristupu informacijam određeno je da je organ vlasti dužan da fizičkom i pravnom licu koje traži pristup informaciji omogući pristup informaciji ili njenom dijelu, osim u slučajevima predviđenim ovim zakonom. Članom 30 Zakona o slobodnom pristupu informacijama propisano je da o zahtjevu za pristup informaciji organ vlasti odlučuje rješenjem kojim odobrava pristup traženoj informaciji ili njenom dijelu ili zahtjev odbija. Takav stav određen je i članom 196 Zakona o opštem upravnom postupku kojim je propisano da na osnovu odlučnih činjenica utvrđenih u postupku, organ nadležan za rješavanje donosi rješenje o upravnoj stvari koja je predmet postupka. Kako osporeni akt predstavlja obavještenje, žalilac ukazuje na to da u konkretnom slučaju, od strane prvostepenog organa, nije postupljeno shodno navedenim zakonskim odredbama, te da osporeni akt ne ispunjava zakonom propisanu formu.

S obzirom na prednje, Savjet Agencije je odobrio pristup informaciji po zahtjevu X Xa br. 031-183 od 07.10.2016. godine, shodno članu 13 Zakona o slobodnom pristupu informacijama dostavljanjem kopije: Svih pravilnika o unutrašnjoj organizaciji i sistematizaciji radnih mjesta Sekretarijata za uređenje prostora i imovinu Opštine Plav, počevši od 2010. godine pa zaključno sa datumom podnošenja ovog zahtjeva, a koji su bili na snazi u traženom periodu ili sada važe, a na koje je Predsjednik Opštine dao saglasnost, u roku od tri radna dana od dana dostavljanja rješenja podnosiocu zahtjeva.

Članom 33 stav 2,5 i 6 Zakona o slobodnom pristupu informacijama je propisano da podnosilac zahtjeva snosi troškove postupka za pristup informaciji koji se odnose na stvarne troškove organa vlasti radi kopiranja, skeniranja i dostavljanja tražene informacije, u skladu sa propisom Vlade Crne Gore. Troškovi postupka plaćaju se prije omogućavanja pristupa informaciji. Ako podnosilac zahtjeva ne dostavi dokaz da je uplatio troškove postupka u utvrđenom iznosu, organ vlasti mu neće omogućiti pristup traženoj informaciji.

Svaka stranka sama snosi svoje troškove postupka shodno članu 104 Zakona o opštem upravnom postupku. Članom 104 Zakona o opštem upravnom postupku je propisano da svaka stranka snosi, po pravilu, sama svoje troškove prouzrokovane postupkom, kao što su troškovi dolaženja, danguba, izdaci za takse, za pravno zastupanje i stručno pomaganje.Kada u postupku učestvuju dvije stranke ili više stranaka sa suprotnim interesima, stranka koja je prouzrokovala postupak, a na čiju je štetu postupak završen dužna je da protivnoj stranci naknadi opravdane troškove nastale u postupku.Savjet Agencije je utvrdio da je upitanju jednostranački postupka te da svaka stranka snosi svoje troškove postupka.

Prvostepeni organ dužan je prema članu 32 Zakona o slobodnom pristupu informacijama da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku ,odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 20 dana od dana prijema.

**SAVJET AGENCIJE:**

**Predsjednik, Muhamed Gjokaj**